Projekta iesnieguma 
1. pielikums 
 
Projekta darbības plāns

Iesniegšanai Ministru kabineta 2024. gada 9. janvāra noteikumu Nr. 34 “Latvijas Atveseļošanas un noturības mehānisma plāna 2.2. reformu un investīciju virziena “Uzņēmumu digitālā transformācija un inovācijas” 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā” īstenošanas noteikumi” (turpmāk – MK noteikumi) ietvaros.

	Plānotās darbības mērķi
(Norāda sasniedzamos mērķus un rādītājus, iekļaujot arī sasaisti ar viedās specializācijas ilgtermiņa stratēģiju. Raksturo kā palīdzēs sasniegt viedās specializācijas jomas ilgtermiņa stratēģijas mērķus un atskaites punktus).

	Farmācijas, biomedicīnas un medicīnas tehnoloģiju kompetences centra (turpmāk tekstā FBMTKC) projekta mērķis ir finansējuma pieejamības nodrošināšana komersantu digitālajai transformācijai, tai skaitā mūsdienīgu automatizācijas, robotizācijas un darba kontroles rīku ieviešana ražotnē, piesaistot privāto līdzfinansējumu inovāciju ieviešanā.
Projekta ietvaros sasniedzamie rādītāji:
1. mērķi:
· līdz 2024. gada 30. jūnijam apstiprināti 2 pētniecības projekti;
· līdz 2026. gada 30. jūnijam apstiprināti 6 pētniecības projekti;
· līdz 2026. gada 30. jūnijam piesaistīts privātais finansējums 607 500 euro apmērā;
2. uzraudzības rādītāji:
· līdz 2025. gada 31. decembrim piesaistīts privātais finansējums 486 000 euro apmērā;
· līdz 2024. gada 31. decembrim piesaistīts privātais finansējums 303 750 euro apmērā;
· līdz 2025. gada 30. jūnijam apstiprināti 4 pētniecības projekti.

Latvijas viedās specializācijas mērķis ir palielināt inovācijas kapacitāti, kā arī veidot rūpniecības nozaru inovācijas veicinošu ekosistēmu, kas atbalsta tehnoloģisko progresu tautsaimniecībā un tās eksportspējas palielināšanos.
RIS3 jomas “Biomedicīna, medicīnas tehnoloģijas, farmācija” ekosistēmas misija ir Latviju padarīt par Eiropā vadošu inovāciju un pētniecības vidi biomedicīnas, medicīnas tehnoloģiju un farmācijas jomā, attīstot tādus virzienus kā medicīnas neatrisinātās vajadzības (mikrobu rezistence, retas slimības, reti sastopams vēzis), AFV ražošanas procesa modernizācija un zaļāka ražošana (plūsmas ķīmija, automatizācija), bioterapijas (šūnu un gēnu terapija, mRNS vakcīnas) un pozicionējot digitalizāciju kā horizontālo prioritāti visai jomai, kā arī sadarbību starp pētniecības organizācijām, medicīnas iestādēm un komerciālo sektoru, veicinot standartizētu lielo datu uzkrāšanu, apmaiņu un analīzi.
Lai sasniegtu izvirzīto misiju, ir identificēti vairāki šķēršļi esošajā vidē, kas būtu jāuzlabo. FBMTKC ar savu darbību sekmēs vismaz vienu no ekosistēmas stratēģija minētajiem šķēršļiem - nepietiekami attīstīti zinātnes un inovāciju virzieni, t.sk. zāļu transporta formas, AFV iegūšanas zaļās tehnoloģijas, biofarmaceitisko produktu ražošanas tehnoloģijas, audu inženierija un biomateriāli.
FBMTKC atbalstīs jomas “Biomedicīna, medicīnas tehnoloģijas, farmācija” ekosistēmas P&A un inovāciju attīstību RIS3 minētajos attīstības virzienos. Prioritāri, bet neaprobežojoties, tas ir - ar zālēm un biofarmaceitiskajiem preparātiem saistīti pētījumi, tai skaitā,
• jaunu zāļu atklāšana un attīstība,
• biofarmaceitisko preparātu, t.sk. vakcīnu atklāšana un attīstība,
• biolīdzenieku izstrāde un attīstība
• zāļvielu un biofarmaceitisko preparātu transportformu tehnoloģiju attīstība
• zāļvielu pārprofilēšana.

FBMTKC nodefinēto mērķu un rādītāju sasniegšanai paredz šādas aktivitātes:
regulāru Sadarbības partneru projektu īstenošanas progresa monitoringu un pārbaudi atbilstoši plānotājiem starprezultātiem un projektu īstenošanas laika grafikiem; regulāra komunikācija ar projektu īstenotājiem un atskaišu dokumentu uzraudzība, lai laicīgi identificētu jebkādus riskus, kas var viest izmaiņas projektu īstenošanā un projektu izvirzīto uzdevumu realizēšanā; 
Sadarbības partneru dalības stimulēšana nozares, starpnozaru vai starptautiskajos pasākumos, tai skaitā  iekļaujot vismaz vienu organizētu konferenci un semināru katru gadu;
jauno komersantu iesaistīšanas pasākumu īstenošana un esošo atbalstīto komersantu uzskaite;
komersantu stimulēšana patentēt vai slēgt licences līgumus par pētniecības projekta īstenošanas rezultātā radītā intelektuālā īpašuma aizsardzību un komercializēšanu;
komersantu un pētniecības un zināšanu izplatīšanas organizāciju pētnieku koppublikāciju veicināšana; 
komersantu apgrozījuma pēc pētniecības rezultātu ieviešanas saimnieciskajā darbībā vai komercializēšanas regulāra uzraudzība;
jauno produktu vai jaunu tirgu apguves rezultātā sasniegtā nodarbinātības pieauguma atbalstītajos komersantos regulārs monitorings;
Starpnozaru projektu īstenošanas stimulēšana, šādu projektu popularizēšana nozares komersantu vidū; 
regulāra atskaitīšanās par sasniegtajiem rādītājiem atbilstoši CFLA pieprasījumiem;
regulāri publicitātes pasākumi, ziņojot par projektu īstenošanas progresu FBMTKC mājaslapā.

[bookmark: _Hlk529784032]Kompetences centra ieguldījums Latvijas Viedās specializācijas stratēģijas rādītāju mērķu vērtību sasniegšanai līdz 2027. gadam paredz šādas aktivitātes:
Privātā sektora investīcijas pētniecībā un attīstībā ir 38% no kopējiem ieguldījumiem: kvalitatīvu un ilgtermiņa saimnieciskās darbības veicēju ieguldījumu pētniecībā un attīstībā stimulēšanā, lai iespēju robežās veiktu izstrādāto projektu, tehnoloģiju un projektu komercializēšanu jau pirmajā pilnajā finanšu gadā pēc gada, kad ir pabeigta vismaz viena pētniecības projekta īstenošana. 
Inovatīvo komersantu īpatsvars ir 50% no visiem komersantiem: KC uzskaitīs komersantus, kas pēc pētniecības projekta pabeigšanas sekmīgi ieviesuši saimnieciskajā darbībā jaunradītos produktus vai tehnoloģijas; tai skaitā tiks veikti pasākumi inovācijas stimulējošu zināšanu izplatīšanai un akumulācijas FBMTKC ietvaros.
Atbalsta programmas un MK noteikumos minētais kopējais rādītājs – atbalstītie sīkie (mikro), mazie, vidējie un lielie komersanti, kā arī komersanti, kas saņem atbalstu digitālo produktu, pakalpojumu un lietojumprogrammu izstrādei vai ieviešanai tiks uzskaitīts atbilstoši īstenoto projektu apjomam.

Kompetences centrā paredzēts nodrošināt privātā sektora ieguldījumu P&A aktivitātēm vismaz 3 miljonu euro apmērā.
Ieņēmumus no inovācijām Kompetences centra aktivitāte ietekmē daļēji, jo pārskata periodā būtiskus ieņēmumus no jauniem produktiem garantēt nevar. Atkarībā no konkrētā produkta, industrijas un vērtību ķēžu struktūras atdeve no jauna produkta var būt atvirzīta 2 līdz pat 18 gadus. To apliecina gan starptautiskie pētījumi gan Sadarbības partneru sniegtā informācija.

Kompetences centrs sniegs savu ieguldījumu Latvijas viedās specializācijas stratēģijas mērķa vērtību sasniegšanā, jo tā stratēģiskais ietvars atbilst Latvijas viedās specializācijas stratēģijas mērķim.
Ar KC starpniecību nozares un citu līdzīgu nozaru komersantiem būs pieejami elastīgi instrumenti pētniecības darba veicēju piesaistei P&A&I aktivitātēm. Savukārt stimulēta sadarbība ar pētniecības institūcijām un zināšanu izplatīšanas organizācijām, veicinās nozares cilvēkresursu interesi par pētniecību, zinātniskajiem sasniegumiem un inovāciju ieviešanu.


	Plānotās darbības apraksts
(Īsi apraksta savu plānoto darbību, identificējot pētniecības virzienus, uz kuriem vērsta pētniecības darbība, un sadarbības aktivitātes atbilstoši pētniecības virzieniem. Nepieciešamības gadījumā pētniecības virzienus viedās specializācijas ilgtermiņa stratēģijas mērķu ietvaros iespējams izdalīt arī smalkāk. Apraksta, kā veiks viedās specializācijas ilgtermiņa stratēģijas darbības plānā iekļauto uzdevumu izpildi)

	
Farmācijas, biomedicīnas un medicīnas tehnoloģiju un kompetences centrā tiks veikti pētījumi divos pētniecības virzienos:

1. Biofarmācija, biomedicīna, medicīnas tehnoloģijas, biotehnoloģija – diagnostiskās, ārstēšanas, telemedicīnas un mākslīgā intelekta pielietošanas medicīnas tehnoloģiju pētniecība un izstrāde, tai skaitā pētot šūnu un gēnu aktivācijas procesus jaunu medicīnisko produktu izstrādei, esošu zāļu pētniecība izmantojot biotehnoloģijas metodes; 

2. Farmācija (oriģinālzāles un patentbrīvās zāles), dabas vielu zāles, organiskā ķīmija, kosmētika – aktīvo farmaceitisko vielu izpēte, jaunu oriģinālu zāļu piegādes tehnoloģiju izstrāde, jaunu patentbrīvo medikamentu izstrāde, jaunu uztura bagātinātāju un kosmētikas produktu izstrāde, pielietojot Ziemeļeiropas augu aktīvo vielu ekstraktus un to biotehnoloģiskas (fermentācijas) modificēšanas tehnoloģijas, atbilstoši funkcionālās kosmētikas nozares tendencēm dažādos pasaules reģionos. 

Izvēlētie pētniecības virzieni cieši korelē ar Latvijas uzņēmumu patreizējām specializācijas nišām un ļaus palielināt ieņēmumus no jau apgūtiem tirgiem un virzīties uz jaunām produktu grupām, kas domātas  tirgus daļas palielināšanai esošajās eksporta valstīs, kā arī ieiešanai jaunos eksporta tirgos.

Kompetences centra mērķi un rezultāti ir KC ietvaros atbalstīto projektu rezultatīvie rādītāji. Šo pētniecības projektu rezultatīvie rādītāji sekmēs viedās specializācijas ilgtermiņa stratēģijas darbības plānā iekļauto uzdevumu izpildi. To sasniegšanai Kompetences centrs balstās uz šādiem principiem:
· Ambiciozu, eksportam orientētu produktu izstrādes projektu atlase;
· Komersantu inovāciju riska uzņemšanās “apetītes” atbalstošs projektu menedžments;
· Nenoteiktības ietekmi kontrolējoša projektu risku vadība;
· Inovāciju konsultācijas un birokrātiju mazinošas IT sistēmas;
· Tīklošanās un informācijas apmaiņa.

[bookmark: _Hlk529783985]P&A un inovāciju projekti pēc to būtības ir saistīti ar ievērojamu rezultātu nenoteiktību. Tāpēc Kompetences centrs paredz pietiekoši ambiciozu atsevišķu projektu mērķu sasniegšanu, ņemot vērā arī iespēju, ka ievērojams daudzums projektu P&A rezultātā var konstatēt objektīvus šķēršļus tālākā produkta vai tehnoloģijas komercializācijā, tādus kā ražotāju globālā konkurence, negatīvi ģeopolitiski notikumi, u.c. . Kompetences centra uzraudzības mērķu sasniegšanas stratēģija balstās šādos tālākminētajos apsvērumos. 
P&A&I projekti pēc savas būtības ir pakļauti nenoteiktībai[footnoteRef:1]. Nenoteiktība samazinās, projekta gaitā palielinoties izpratnei par pētāmo jautājumu, produkta funkcionalitāti, klientu vai lietotāju reakciju un vajadzību evolūciju u. tml. Nenoteiktība ierobežo projekta realizētāja iespējas ilgtermiņā plānot sīkas īstenošanas detaļas.  [1:  Ievērojams nenoteiktības apjoms ir nepieciešamā pazīme atbilstoši Frascati rokasgrāmatai, lai aktivitātes kvalificētos par P&A&I aktivitātēm.] 

Kompetences centrs veido pārvaldības modeli, kurš atbalsta regulārus pārskatus un veido atbalsta mehānismus vieglai projekta pētniecības plāna izmaiņu veikšanai, savienojot Kompetences centra programmas prasības ar reālo inovāciju, kā zināšanu pārvēršanu produktā, radīšanas procesa vajadzībām.
Sadarbības partneriem ir pieejama atbalsta sistēma projektu izmaiņu procesam. FBMTKC pakalpojumi projektu veicējiem, kas sekmē nepieciešamo projekta izmaiņu veikšanu ar minimālu P&A resursu patēriņu birokrātiskām, vērtību nepievienojošām darbībām. Tai skaitā paredzamā atbalsta sistēma nodrošina ātru izmaiņu saskaņošanu ar CFLA, tikko rodas tāda nepieciešamība. 
Iekšējo pārskatu regularitāte un jēga tiek vērtēta pāri to apjomam un detalizācijai. Tas ir pārskatu sistēma nedrīkst radīt apgrūtinošas izmaksas, kur izmaksas pārsniedz šo pārskatu pievienoto vērtību FBMTKC un Sadarbības partnerim. Iekšējie Projekta pārskati tiek pieprasīti reizi ceturksnī katram projektam maksimums uz divām A4 formāta lapām, brīvā formā, kur pārskata uzdevums ir sniegt izpratni par to, ka projekta īstenotājs, pirmkārt, pats sev ir atbildējis uz zemāk minētajiem jautājumiem un, otrkārt, projekta īstenotājs ir sniedzis Kompetences centram izpratni par projekta attīstības gaitu. Galvenās šāda pārskata sadaļas:
· Precizētas nākamā perioda paredzamās aktivitātes un budžets;
· Būtiskākās mācības/pieredze kopš iepriekšējās atskaites;
· Galvenie šķēršļi, problēmas un kādas ir gūtās mācības?
· Vai projektā paredzamas tādas izmaiņas, kas rada nepieciešamību veikt korekcijas Kompetences centra pieteiktajā projekta dokumentācijā?
FBMTKC  patur tiesības gadījumos, ja ceturkšņa pārskats liecina par iespējamiem trūkumiem projekta izpildes gaitā, pieprasīt papildu informāciju vai koriģēt projekta finansēšanas apjomu un laiku pētījuma mērķu sasniegšanai;
Pārskatu regularitāte ļauj atteikties no projekta pieteicēja neproduktīviem minējumiem par garāku projektu tālāko gaitu, vienlaikus atbalstot salīdzinoši ciešu pārraudzības mehānismu jautājumos, kuros ir iespējama skaidrība; 
 “Bizness zina labāk”[footnoteRef:2] princips paredz to, ka Kompetences centra ekspertiem ir ierobežotas iespējas novērtēt pilnu rūpnieciskā pētījuma idejas komerciālo potenciālu. Šī iemesla dēļ Kompetences centrs pielieto vieglās pārvaldības principus (angļu val. lean management), projektu atlasē būtisku uzsvaru liekot uz tiem apstākļiem, kas var atraisīt projektu ideju komerciālo potenciālu, proti: [2:  “Business knows best” pieeju lieto arī Eurostars programmās http://www.eurekanetwork.org/sites/default/files/publications/eurostars-sme.pdf] 

Pamatotas ambīcijas tiek atbalstītas. Apzinoties, ka reālajā pasaulē ievērojams skaits inovāciju projektu nesasniedz nospraustos mērķus, svarīgi ir atbalstīt jaunas idejas, lai veiksmīgie projekti nodrošinātu kopējo FBMTKC mērķu sasniegšanu;
Komandas un uzņēmuma finanšu, P&A, cilvēkkapitāla kapacitāte un pieredze. Projekta apjoma atbilstība to realizējošam uzņēmumam. Sadarbības partnera kapacitāte tiek kontrolēta, pieprasot uzņēmumiem precizētus nākamo ceturkšņu darbības plānus, veicot projekta pakāpeniskas īstenošanas uzraudzību;
Tiek vērtēta Projekta vispārējā kvalitāte, veicot ekspertiem redzamu tehnoloģisku neiespējamību vai pretrunu ar vispārzināmiem dabas un fizikas likumiem novēršanu;
Tiek vērtēts Projekta izpildes plāns.
Projektu risku vadība ir komplekss pasākums, kas aprakstīts atsevišķi sadaļā risku analīze. To pamata principi paredz fokusēšanos uz lielākajām riska zonām, pielietojot katram projektam un pieteicējam piemērotus riska vadības pasākumus. T.i., piemēram, uzņēmumiem, kuru P&A aktivitātes ir salīdzinoši mazākas attiecībā pret to rīcībā esošajiem finanšu resursiem, līdzfinansējuma trūkuma risks projektam ir salīdzinoši neliels, tāpēc tiem padziļināta analīze par finanšu jautājumiem netiek pielietota;
Līgumiska atbildība paredz risinājumus problēmsituācijās. Līguma forma starp FBMTKC un Sadarbības partneri paredz katra Sadarbības partnera atbildību par tā pārziņā esošajiem rādītājiem. Sadarbības partneriem ir pietiekoša rīcības brīvība projekta izpildes gaitā atbilstoši progresam koriģēt projekta gaitu, izvirzīto rādītāju sasniegšanai. 

Viedās specializācijas stratēģija pētniecības un inovācijas stratēģijas tautsaimniecības transformācijai paredz pastāvīgu konkurētspējas priekšrocību atrašanu un  stratēģisku prioritāšu izvēli, kas maksimāli atraisa valsts uz zināšanām balstīto attīstības potenciālu, tādējādi sekmējot ekonomisko attīstību. 

Latvijas konkurētspējas priekšrocības balstās uz inovāciju ieviešanu, energoefektivitātes un digitālu tehnoloģiju izmantošanu un produktivitātes paaugstināšanu. Prasme radīt un arī pielietot dažāda veida inovācijas, kā arī uzdrīkstēšanās ieguldīt jaunos vai būtiski uzlabotos produktos un procesos var nodrošināt nepieciešamo grūdienu valsts ekonomiskajai izaugsmei. Esošās P&A&I sistēmas industrijā ir pamats to tālākai attīstībai un pilnveidošanai. Turklāt sinerģija starp privāto sektoru (uzņēmējiem), publisko sektoru jeb valsts institūcijām un akadēmisko sektoru jeb pētniecības organizācijām ir būtisks priekšnoteikums stratēģisku inovāciju attīstībai, piemēram, jaunu produktu, tehnoloģiju, pakalpojumu un biznesa modeļu attīstīšanai, kā arī esošo risinājumu pilnveidei un sadarbības veicināšanai. Tas nozīmē arī ciešāku sadarbību starp pētniecības organizācijām un industriju, to P&A  infrastruktūras attīstīšanas koordinēšanu un pieejamības nodrošināšanu, kā arī zināšanu un tehnoloģiju pārnesi pētniecības rezultātu plašākai izmantošanai. 

Būtiska loma inovācijas kapacitātes stiprināšanā ir arī spējai piesaistīt finanšu kapitālu, augsti kvalificētu darbaspēku (talantu piesaisti) un nodrošināt kvalitatīvu sadarbību ar pētniecības organizācijām tieši pielietojamo pētījumu jomā, fokusējot sadarbību pētniecības izstrādņu attīstīšanai līdz augstākam gatavības līmenim (TRL6-7), lai tās varētu komercializēt. Cieša sadarbība starp uzņēmējiem un pētniecības organizācijām sniedz iespēju efektīvi risināt problēmsituācijas ar kādām ražošanas uzņēmumi sastopas intensīvā konkurences cīņa eksporta tirgos, kad ir izmainījušās attiecīgi mērķa valstu likumdošana par kvalitātes standartiem, vai konkurenti ir ienāk tirgū ar saviem jauniem produktiem un parādās drauds izspiest no tirgus Latvijas ražojumus. Līdz ar to nepieciešams turpināt attīstīt P&A&I cilvēkkapitāla kapacitāti un infrastruktūras koplietošanu.

Latvijas viedās specializācijas stratēģijas darbības plānā iekļautais uzdevums ir: “Sekmēt privātā un publiskā sektora investīcijas pētniecībā, attīstībā un inovācijās prioritārajās RIS3 specializācijas jomās, atbalstot fundamentālo un lietišķo pētījumu veikšanu, kā arī tehnoloģisko un netehnoloģisko inovāciju ieviešanu dažādos inovācijas attīstības posmos”. 

Latvijas viedās specializācijas stratēģijas galvenie uzdevumi ir:
· palielināt Latvijas inovācijas kopējo kapacitāti, izveidojot mērķfokusētus publisko investīciju instrumentus starptautiski konkurētspējīga cilvēkkapitāla un pētniecības infrastruktūras veidošanai un atjaunotnei, t.sk. prasmju un digitalizācijas attīstībai, publiskajā un privātajā sektorā;
· attīstīt pētniecību un inovācijas stratēģiski prioritārajās RIS3 specializācijas jomās, izveidojot atbilstošus mērķfokusētus un savstarpēji papildinošus publisko investīciju instrumentus; 
· sekmēt publiskās un privātās pētniecības rezultātu, zināšanu un tehnoloģiju pārnesi un absorbciju uzņēmējdarbībā stratēģiski prioritārajās RIS3 specializācijas jomās;
· stimulēt tehnoloģiju-ietilpīgāku, augstākas pievienotās vērtības un eksportpotenciālu produktu un pakalpojumu radīšanu, ražošanu un iekļaušanos augstākos globālo vērtību ķēžu līmeņos. 
· izvērtēt RIS3 izvirzīto mērķu, sasniegto rezultātu un ieguldīto publisko investīciju efektivitāti un identificēt perspektīvās RIS3 specializācijas jomu un ekosistēmu pētniecības un tehnoloģiju attīstības nišas un to atrašanos globālo vērtību ķēdēs.

Kompetences centra darbības pamatā ir sekmēt privātā un publiskā sektora investīcijas pētniecībā, attīstībā un inovācijās, atbalstot fundamentālo un lietišķo pētījumu veikšanu, kā arī tehnoloģisko un netehnoloģisko inovāciju ieviešanu dažādos inovācijas attīstības posmos biomedicīnas, medicīnas tehnoloģiju, farmācijas jomā, kas ir definēta kā prioritārā joma RIS3. 


	1. Institucionālā uzbūve 

	Vadības shēma

	Sabiedrības un projekta pārvaldes institūcijas ir dalībnieku sapulce un valde. 
Dalībnieku sapulces kompetence:
1) grozījumu izdarīšana statūtos;
2) pamatkapitāla palielināšana vai samazināšana;
3) valdes locekļu ievēlēšana un atsaukšana;
4) gada pārskata un peļņas (ieņēmumu pārsnieguma pār izdevumiem) sadales apstiprināšana, ieguldot KC attīstībā;
5) revidenta, sabiedrības kontroliera un likvidatora ievēlēšana un atsaukšana;
6) lēmuma pieņemšana par prasības celšanu pret valdes locekli, dibinātāju vai dalībnieku un par sabiedrības pārstāvja iecelšanu lietas vešanai tiesā;
7) lēmuma pieņemšana par sabiedrības darbības izbeigšanu, turpināšanu vai reorganizāciju;
8) citi jautājumi, kuri saskaņā ar likumu vai statūtiem nodoti dalībnieku sapulces kompetencē. 
Dalībnieku sapulcei ir tiesības pieņemt arī tādus lēmumus, kas ietilpst valdes kompetencē. Šādā gadījumā dalībnieki, kuri balsojuši par šo lēmumu, solidāri atbild par zaudējumiem, kas nodarīti šāda lēmuma rezultātā.
Lēmumi dalībnieku sapulcē tiek pieņemti ar vienkāršu balsu vairākumu. 
Valde
Valde ir sabiedrības izpildinstitūcija, kura vada un pārstāv Sabiedrību.
Valdi ieceļ Sabiedrības dalībnieku sapulce ar vienkāršu balsu vairākumu. Valdes locekļiem ir tiesības pārstāvēt sabiedrību atsevišķi. 
Valdes loceklisVitālijs Skrīvelis. 
Kompetences centra projekta vadītājs Vitālijs Skrīvelis. Vadītājam tiek izvirzīti šādi kritēriji:
- Ir pieredze Kompetences Centru projektu īstenošanā;
- Ir Latvijas Republikas pilsoņi;
- Pēdējo 10 gadu laikā ir pieredze tādu inovāciju projektu vadīšanā, kuru kopējā summa sastāda vairāk kā 7 milj. euro 
Nepieciešamības gadījumā, projekta īstenošanai uz līguma pamata tiks piesaistīts konsultāciju uzņēmums, kurš nodrošinās kompetenci un tehnisko līdzekļus:
• konsultācijām projekta realizētājiem par normatīvām prasībām, tai skaitā konsultācijas iepirkumu organizēšanā, P&A izmaksu nodalīšanā, projektu mērķu aprakstīšanā; 
• informācijas apkopošanai, uzturēšanai un apstrādei;
• administratīvā vadības kapacitāte projektu izmaiņu, maksājumu pieprasījumu sagatavošanai;
• informācijas sistēmu, Kompetences centra vietnes sagatavošanu;
• projektu finanšu risku izvērtēšana Kompetences centra vārdā un ziņojuma par kvalitātes un finanšu risku apjomu un pazīmēm, katrā projektā;
• sākotnējās atskaišu kvalitātes izvērtēšana un konsultācijas;

	Darbības joma

	Projekts tiks īstenots Latvijas viedās specializācijas stratēģijas jomā – “Biomedicīna, medicīnas tehnoloģijas, farmācija”.


	Apakšjoma

	FBMTKC izvēlētā viedās specializācijas joma ir viedā Biomedicīna, medicīnas tehnoloģijas, farmācija, kurā ietilpst divi pētniecības virzieni:
• Biofarmācija, biomedicīna, medicīnas tehnoloģijas, biotehnoloģija;
• Farmācija (oriģinālzāles un patentbrīvās zāles), dabas vielu zāles, smalkā organiskā ķīmija, kosmētika. 

	Mehānisms jaunu jomas pārstāvju ieviešanai

	Latvijā biomedicīnas nozarē vēsturiski ir izveidojusies spēcīga kompetence gan pētniecībā, gan ražošanā. Latvijas Organiskās sintēzes institūts sadarbojas ar ievērojamām zinātnes institūcijām, kā arī ir uzticams partneris starptautiskajiem un vietējiem farmācijas uzņēmumiem jaunu zāļu un zāļu tehnoloģiju izstrādē. Pētnieki ir izstrādājuši 18 oriģinālu zāļu un vairāk nekā 70 oriģinālu tehnoloģiju zināmu zāļu iegūšanai. Latvijas Biomedicīnas pētījumu un studiju centrs, lielākais molekulārās bioloģijas un biomedicīnas izpētes centrs Latvijā, līdzās citiem nozīmīgiem pētījumiem šobrīd strādā pie vakcīnas izstrādes pret Laimas slimību un Covid-19. Vadošie zāļu ražotāji Grindeks, Olainfarm un Silvanols jau gadu desmitiem nodarbojas ar zāļu izstrādi un eskportē uz desmitem valstu visā pasaulē. Rīgas Stradiņa universitāte, Latvijas Universitāte un Rīgas Tehniskā universitāte ir ne tikai izglītības iestādes, bet arī nozīmīgi zinātnes centri. Tomēr līdzās šiem nozares milžiem arvien pārliecinošāk sevi piesaka arī jaunuzņēmumi, kuri nozarē ienes inovatīvas medicīnas tehnoloģijas.

Īstenojot projektu veiks regulārus publicitātes un informatīvus pasākumus FBMTKC mājaslapā, nodrošinot kompetences centra dalībnieku informētību par progresu un plānotajiem pasākumiem. 
Plašāku aprakstu skatīt darbības plāna 7.sadaļā “Sadarbības nodrošināšana ar sadarbības partneriem projekta ietvaros”. 


	Iesaistīto dalībnieku apraksts un to eksportspēja

	FBMTKC ir saņēmis atbalsta vēstuli no 1 asociācijas. Šī asociācija apvieno biedrus, kuru kopējais eksporta apjoms 2022.gadā sastādīja  vairāk nekā 810 miljonus eiro.
Pielikumā pievienojam saņemto asociācijas atbalsta vēstuli ar biedru sarakstu, kā arī apgrozījuma un eksporta datiem.
Farmācija, kosmētika un medicīnisko ierīču ražošana ir vienas no nedaudzajām nozarēm, kuras veido tā saukto augsto tehnoloģiju sektoru Latvijā. Investīcijas farmācijas uzņēmumos pētniecībā un attīstībā ir ievērojami lielākas nekā citās nozarēs.
Latvijā darbojas vairākas inovatīvas un strauji augošas kompānijas, kas kļūst arvien populārākas arī ārzemēs. Tās specializējās biokosmētikā (Madara cosmetics, Nail Kinetics, Laibrains), profesionālā kosmētikā, fitofarmācijā (Solepharm, Rīgas farmaceitiskā fabrika, Lotos Pharma,  MedPro Nutraceuticals), dzīves zinātņu produktos (Chromsword, CellBox Lab, PrintyMed), u.tml..
Farmācija sastāda 1,2% no kopējā nacionālā eksporta apjoma. 2021.gadā Latvija eksportē 75,7% no saražotajām ķimikālijām un farmaceitiskajiem izstrādājumiem.2021. gadā galvenie farmācijas produktu eksporta partneri bija Krievija (19%), Ukraina (14%), Baltkrievija (10%) un Lietuva (9%). Eksporta vērtība uz Lietuvu 2021. gadā sasniedza gandrīz 120 miljonus eiro. Tomēr nozares eksporta aptvērums ir visa pasaule – Latvijas uzņēmumiem ir iestrādnes arī Āzijas, Āfrikas, Ziemeļu un Dienvidamerikas tirgos, kuros būtu jānostabilizējas, jāattīsta apjomi un jāpaplašina piedāvājamo produktu klāsts.
No biomedicīnas portfeļa farmaceitiskie produkti ir galvenie eksporta produkti, kas veido 33% no visa nozares eksporta un 255 miljonu eiro apgrozījuma  2021. gadā.
Jaunu tirgu apgūšana farmācijas un medicīnas nozarē nav vienkāršs uzdevums – zāles ir jāreģistrē katrā jaunajā sadarbības valstī, un, lielākoties tas maksā ļoti dārgi – pat līdz 100 000 eiro. Eksportēt digitālos risinājumus un tehnoloģijas ir salīdzinoši vieglāk un ātrāk.
Ņemot vērā esošo eksporta apjomu farmācijas nozarē, kompetences, kas ir gan pētniecības organizācijām gan ražošanas uzņēmumiem, augsta prioritāte un priekšnosacījums tautsaimniecības attīstībai ir koncentrēšanās uz jaunu ražošanas tehnoloģiju izstrādi, jaunu produktu izstrādi (tai skaitā patentbrīvie medikamenti,  aktīvās farmaceitiskās vielas un zāļu transportformas). Jaunu produktu ieviešana ražošanā nozares uzņēmumos Latvijā veicina augstākas pievienotās vērtības radīšanu, nekā intelektuālā īpašuma tiesību eksports, realizējot to agrīnās pētījumu stadijās.

	Saimnieciskās darbības veicēju attīstības un pielāgošanās iespējas globālajam tirgum apraksts

	Farmācijas nozarei ir viens no lielākajiem potenciāliem attīstīt valsts ekonomiku, jo tā ir nozare ar augstu pievienoto vērtību un augstu eksporta potenciālu. Farmācijas eksportā Latvija ierindojas starp pasaules lielvalstīm, ieņemot augsto 38. vietu, kas ir ļoti labs rādītājs. Latvijā farmācijas nozare nodarbina 2,5 tūkstošus iedzīvotāju, kamēr Lietuvā un Igaunijā – vien 1,2 un 0,38 tūkstošus. Vienlaikus nozare saskaras ar tiem pašiem izaicinājumiem kā jebkura cita joma: ģeopolitiskajiem satricinājumiem, pārrāvumiem piegādes ķēdēs, augsta un nepastāvīgas energoresursu izmaksas, augstu inflāciju un bāzes procentu likmēm, bet par darbaspēku, kam piemīt nozarei nepieciešamās specifiskās zināšanas, konkurē ne tikai uzņēmumi, bet arī reģioni un pat valstis.
Uzņēmumu attīstības un pielāgošanās iespējas globālajam tirgum balstās uz specifisku tirgus segmentu attīstību, kā arī uz uzņēmumu kompetenci risināt konkurētspējas problēmas pielietojot un adaptējot pielietojamās zinātnes sasniegumus dažādas sfērās.
Pamatojoties uz Farmācijas globālā tirgus tendencēm līdz 2028.gadam, paredzams, ka:
· 2024. gadā Austrumeiropas medikamentu apjoma pieaugums atgriezīsies pie tendencēm, kas pastāvēja pirms Ukrainas konflikta; 
· līdz 2028. gadam izdevumi Eiropā palielināsies par 70 miljardiem ASV dolāru, ko veicinās jauni zīmoli un kompensējamie patentbrīvie un biolīdzīgie medikamenti;
· pasaules zāļu tirgus pieaugs par 5–8% CAGR līdz 2028. gadam, sasniedzot aptuveni 2,3 Tn USD kopējā tirgus; 
· galvenā zāļu izaugsmes joma pasaulē nākamajos piecos gados ir biotehnoloģija, kas, neskatoties uz izaugsmes palēnināšanos, joprojām pieaugs par 9,5–12,5% un veidos 890 miljardus USD. 2028. gadā prognozētie 39% no pasaules tirgus ietvers daudzas no jomām, savukārt viena no lielākajām aktivitātēm tiek prognozēta tieši jauno zāļu jomā.
· Zāļu globālā izmantošana, pamatojoties uz piegādāto zāļu apjomu saskaņā ar pieņēmumiem par noteiktām dienas devām, pēdējo piecu gadu laikā ir palielinājusies par 414 miljardiem dienas devu un sagaidāms, ka līdz 2028. gadam tas pieaugs vēl par 400 miljardiem;
· Austrumeiropas izaugsme būtībā nemainīsies, paredzot 1,6% CAGR samazināšanos par 0,1% salīdzinājumā ar pēdējiem pieciem gadiem, neskatoties uz Ukrainas konflikta reģionālajām sekām;
· Izaugsme attīstītajās valstīs paātrināsies - to veicinās jauni produkti un esošo zīmolu medikamentu plašāka izmantošana;
· Austrumeiropā galvenie izaugsmes virzītāji prognozētajā periodā ir jaunu produktu ražošana un patentu termiņa beigu ietekme, kā arī  bioloģiski līdzīgo vielu iekļaušanas pieaugošā ietekme.

Globālo izaugsmi arī turpmāk galvenokārt virzīs jauni un esošie zīmoli vadošajās attīstītajās valstīs.  Paredzams, ka jauni zīmoli 10 vadošajos attīstītajos tirgos nodrošinās izaugsmi par 193 miljardiem USD, kas ir par 40 miljardiem USD vairāk nekā pēdējos piecos gados. 
Tas nozīmē, ka Latvijas farmācijas uzņēmumiem ir labas perspektīvas palielināt eksporta noietus jo īpaši mazāk piesātinātajos un strauji augošajos attīstības valstu tirgos.
 

	Vadītāju pieredze (pieredze gados un kopējā projekta summa)
	Kompetences centra vadītājam, kas ir arī FBMTKC projekta vadītājs, Vitālijam Skrīvelim ir milzīga pieredze pētniecības projektu vadībā. Lielākie Pētniecības projekti:

Projekts “Farmācijas, biomedicīnas un medicīnas tehnoloģiju Kompetences centrs”, “Farmācijas, biomedicīnas un medicīnas tehnoloģiju Kompetences centrs” SIA
Kompetences centra vadītājs

FBMTKC 2. kārta, 09.2016. – 12.2018. 
Projekta kopējās rūpniecisko pētījumu izmaksas 6,8 milj. EUR, tai skaitā ERAF atbalsta finansējums – 3,2 milj. EUR.
Kopumā novadīti 26 inovatīvu produktu un tehnoloģiju izstrādes produkti farmācijas un medicīnas tehnoloģiju jomā.

FBMTKC 4. kārta, 04.2019. – 12.2022.
Projekta kopējās rūpniecisko pētījumu izmaksas 10,2 milj. EUR, tai skaitā ERAF atbalsta finansējums – 4,7 milj. EUR 
Kopumā novadīti 30 inovatīvu produktu un tehnoloģiju izstrādes produkti farmācijas un medicīnas tehnoloģiju jomā.

Starptautisks inovāciju projekts “Development of Positron emission tomography (PET) precursor”, Inerreg Estonia - Latvia
Projekta vadītājs
03.2017. – 05.2019.
Sadarbības partneri TBD Biodiscovery OU, Igaunija, Pharmidea SIA, Latvija
Kopējais projekta budžets 270’000 EUR, tai skaitā Interreg finansējums 149’000 EUR

Starptautisks inovāciju projekts “Kapacitātes palielināšana radiofarmaceitiskajā ražošanā un pozitronu emisijas tomogrāfijas-datortomogrāfijas (PET-CT) metodes izmantošanā medicīnas diagnostikā un ārstēšanā”  (Building Capacity in Radiopharmaceutical Production and Use of Positron Emission Tomography–Computed Tomography 
(PET-CT) in Medical Diagnostics and Treatment
Projekta vadītājs
01.2016. -12.2017.
Sadarbības partneri: Coimbra University, Portugal, 
International Atomic Energy Agency (IAEA), Austria, “Nukleārās Medicīnas Centrs” SIA, Latvija.
Kopējais projekta budžets 350’000 EUR, tai skaitā IAEA finansējums 90% no kopējā projekta budžeta.

Projekts “Radiofarmaceitisko preparātu izstrādes un pētniecības centra izveide”, NMC SIA
Projekta vadītājs
09.2011. – 09.2016.
Kopējais investīciju budžets 8.0 milj. EUR, tai skaitā ERAF finansējums 4.1 milj. EUR. Latvijā pirmo reizi ieviesta inovatīva vēža agrīnās diagnostikas tehnoloģija pielietojot pozitronu emisijas tomogrāfijas metodi un radiofarmaceitiskos preparātus ražošanu daļiņu paātrinātājā jeb ciklotronā. NMC  Izstrādāti 5 diagnostostiskie radiofarmaceitiskie preparāti un 1 radionuklīdās terapijas ārstniecības līdzeklis. 

Projekts ” Pharma and Chemistry Competence Centre of Latvia” , PCCCL SIA
Kompetences centra vadītājs
05.2010. – 07.2015. 
Projekta kopējās rūpniecisko pētījumu izmaksas 9,6 milj. EUR, tai skaitā ERAF atbalsta finansējums – 6,6 milj. EUR.
Kopumā novadīti 34 inovatīvu produktu un tehnoloģiju izstrādes produkti farmācijas, biotehnoloģijas un energotaupošo ķīmijas tehnoloģiju jomā.


	Pētniecības virziena vadītāja pieredze

	
Pētniecības virziena vadītājs tiks piesaistīts pētniecības projektu starpposmu un gala rezultātu izvērtēšanā, lai sniegtu zinātnisku novērtējumu par pētniecības projekta ieviešanas gaitu.
Pētniecības virziena vadītājam nepieciešams doktora grāds ķīmijas, bioloģijas vai medicīnas bāzes zinātnēs ar specializāciju kādā no apakšnozarēm:
· Biofarmācija, biomedicīna, medicīnas tehnoloģijas, biotehnoloģija;
· Farmācija (oriģinālzāles un patentbrīvās zāles), dabas vielu zāles, smalkā organiskā ķīmija, kosmētika.


	Projekta iesniedzēja (finansējuma saņēmēja) un dalībnieku iepriekšējās pieredzes inovatīvu projektu izstrādē un tā ietvaros veiktu darbību apraksts

	SIA FBMTKC ir sekmīgi īstenojis pētniecības un inovāciju projektu “FARMĀCIJAS, BIOMEDICĪNAS UN MEDICĪNAS TEHNOLOĢIJU KOMPETENCES CENTRS” ar projekta Nr. 1.2.1.1/16/A/006  laika periodā no 21.09.2016.-31.12.2018. par kopējo finansējumu 6 800 150,21 EUR.
Īstenoto pētījumu skaits - 26 pētniecības projekti.

SIA FBMTKC ir sekmīgi īstenojis pētniecības un inovāciju projektu “FARMĀCIJAS, BIOMEDICĪNAS UN MEDICĪNAS TEHNOLOĢIJU KOMPETENCES CENTRS” ar projekta Nr.1.2.1.1/18/A/005 laika periodā no 29.04.2019.-31.12.2022 par kopējo finansējumu 10 217 324,37  EUR.
Īstenoto pētījumu skaits - 30 pētniecības projekti.

SIA FBMTKC īstenošanā ir pētniecības un inovāciju projekts “FARMĀCIJAS, BIOMEDICĪNAS UN MEDICĪNAS TEHNOLOĢIJU KOMPETENCES CENTRS” ar projekta Nr.
5.1.1.2.i.0/1/22/A/CFLA/004 laika periodā no 01.2023 - 06.2026 ar kopējo finansējumu 6 561 147.15 EUR apmērā.


	2. Pētniecības projektu vērtēšanas komisija

	Sastāva atbilstības pētniecības virzienam un lomu apraksts

	FBMTKC pētniecības projektu vērtēšanas komisijā iekļauj šādus dalībniekus:
· vismaz vienu nozares komersanta vai atzītu lauksaimniecības pakalpojumu kooperatīvo sabiedrību pārstāvi, kurš ieguvis augstāko izglītību attiecīgajā nozarē vai augstāko izglītību un vismaz piecu gadu darba pieredzi attiecīgajā nozarē;
· Ekonomikas ministrijas pārstāvi;
FBMTKC pētniecības projektu vērtēšanas komisijā var iekļaut šādus dalībniekus:
· pētniecības un zināšanu izplatīšanas organizāciju pārstāvjus, kuri ieguvuši maģistra vai zinātņu doktora grādu attiecīgajā nozarē;
· citu nozaru kompetences centru, sadarbības tīklu, asociāciju vai citu organizāciju pārstāvjus;
· zinātniskā virziena vadītājus.

Prasības pētniecības projektu vērtēšanas komisijas locekļiem.

Nozares komersanta vai atzītu lauksaimniecības pakalpojumu kooperatīvo sabiedrību pārstāvim:
· Vismaz 5 gadu pieredze farmācijas, biomedicīnas vai medicīnas tehnoloģiju nozares uzņēmuma vadošajā amatā;
· Doktora grāda ieguvējam vai doktarantūras studentam tiks dota priekšrocība.

Prasības pētniecības virziena vadītājiem:
· Doktora grāds;
· Specializācija vienā no virzieniem:
1. Farmācija, oriģinālzāles un pēcpatenta zāles, dabas vielu zāles, uztura bagātinātāji, funkcionālā kosmētika;
2. Biomedicīna, medicīnas tehnoloģijas, biotehnoloģija.
· 10 gadu pieredze akadēmiskajā un zinātniskajā darbā;
· Pieredze ne mazāk kā 5 zinātnisko projektu vadībā.

Pētniecības un zināšanu izplatīšanas organizāciju pārstāvji:
· Iegūts maģistra vai zinātņu doktora grāds;
· 5 gadu pieredze akadēmiskajā darbā.

Pētniecības projektu vērtēšanas komisijai ir šādi uzdevumi:
1. pārliecināties, ka pētniecības projekta iesniegumā ir norādīta pētniecības projekta atbilstība FBMTKC Darbības plānam, ņemot vērā viedās specializācijas ilgtermiņa stratēģijā noteiktos virzienus un mērķus;
2. pārliecināties, ka pētniecības projekta iesniegumā ir norādīta un analizēta veicamo vai jau veikto ieguldījumu lietderība un pamatotība, kā arī komercializācijas potenciāls;
3. vērtēt pētniecības projekta iesniegumu un starpposma un gala noslēguma pārskatus, balsojot par to apstiprināšanu vai noraidīšanu;
4. uzraudzīt, lai tiktu sasniegti pētniecības projektā minētie darbības rādītāji;
5. pārliecināties, ka finansējuma saņēmējs ir veicis atbilstošu priekšizvērtējumu par interešu konflikta, krāpšanas un korupcijas riska un dubultā finansējuma neesību pētniecības projektu izvērtēšanas un apstiprināšanas procesā, veicot nepieciešamās darbības to novēršanā un labošanā un nodrošinot objektivitāti un vienlīdzīgu pieeju visiem sadarbības partneriem;
6. nodrošināt pētniecības projektu izvērtēšanas dokumentēšanu un vērtēšanas procesa caurspīdīgumu;
7. nodrošināt, ka pētniecības projektu vērtēšanas procesā tiek ievērota dzimumu līdztiesība un vienlīdzīgu iespēju princips;
8. nodrošināt principa "nenodarīt būtisku kaitējumu" ievērošanu pētniecības projektu apstiprināšanā, lai iekļautajai darbībai ir nebūtiska ietekme vai nav paredzamas ietekmes uz visiem vides mērķiem, vērtējot gan tiešās, gan primārās netiešās sekas visā aprites ciklā saskaņā ar regulas 2021/241 2. panta 6. punktu;
9. pamatojoties uz finansējuma saņēmēja veikto izmaksu izvērtējumu, pārliecināties, ka sadarbības partnera pētniecības projekta izdevumi ir  samērīgi un pietiekami pētījuma rezultātu sasniegšanai;
10. aizpildīt individuālo vērtējumu par pētniecības projektu atbilstību noteiktajiem kritērijiem, pirms pētniecības projektu vērtēšanas komisijas sēdes un starpposma un gala nodevumu vērtēšanas parakstot šo noteikumu objektivitātes, konfidencialitātes un interešu konflikta neesības apliecinājumu. Apliecinājums jāsniedz visiem, kuri ar balsstiesībām piedalās pētniecības projektu vērtēšanas komisijas darbībā;
11. sniegt priekšlikumus viedās specializācijas ilgtermiņa stratēģijas pilnveidošanai un darbības plāna precizēšanai;
12. ieteikt  FBMTKC  piesaistīt ārējo
 ekspertu pētniecības projektu un gala noslēguma pārskatu vērtēšanā, ja nepieciešama specifiska ekspertīze.


	Darbības kārtības apraksts

	Pēc sadarbības partnera pētniecības projekta iesnieguma iesniegšanas FBMTKC izveidos pētniecības projektu vērtēšanas komisiju, izvēloties tos atklātā uzsaukumā vai veicot tirgus izpēti, ja tiek veikts iepirkums un slēgts uzņēmuma līgums par darbu pētniecības projektu vērtēšanas komisijā, un pārliecinoties par interešu konflikta, korupcijas un krāpšanas neesību.
Pētniecības projektu vērtēšanas komisijas dalībnieks paraksta MK noteikumu Nr.34  4. pielikumā ietverto objektivitātes, konfidencialitātes un interešu konflikta neesības apliecinājumu pirms pētniecības projektu vērtēšanas komisijas sēdes un starpposma un gala nodevumu vērtēšanas. Apliecinājumu sniedz visi, kuri ar balsstiesībām piedalās pētniecības projektu vērtēšanas komisijas darbībā.

Pētniecības projektu vērtēšanas komisijā balsstiesības ir nozares komersantam vai atzītu lauksaimniecības pakalpojumu kooperatīvo sabiedrību pārstāvjiem, nozares ministrijas pārstāvim, pētniecības un zināšanu izplatīšanas organizācijas pārstāvim, Vides aizsardzības un reģionālās attīstības ministrijas pārstāvim un Klimata un enerģētikas ministrijas pārstāvim. Pārējo pētniecības projektu vērtēšanas komisijas locekļu ierosinājumiem ir ieteikuma raksturs.

Pētniecības projektu vērtēšanas komisijā nevar piedalīties nozares komersants, zinātniskā virziena vadītājs, pētniecības un zināšanu izplatīšanas organizācijas pārstāvis vai atzītas lauksaimniecības pakalpojumu kooperatīvās sabiedrības pārstāvis, ja iesniegts tā pārstāvētās institūcijas tā paša departamenta pētniecības projekts. Pētniecības projektu vērtēšanas komisijas dalībnieks nevar piedalīties cita komisijas dalībnieka iesniegta pētniecības projekta vērtēšanā.

Kompetences centrs organizē pētniecības projektu vērtēšanas. komisijas sēdes, nodrošinot tās dalībniekus ar pieejamo informāciju uzdevumu veikšanai. Kompetences centrs protokolē sēdes gaitu un pieņemtos lēmumus, tādējādi nodrošinot un uzraugot pētniecības projektu vērtēšanas komisijas uzdevumu izpildi.

Pētniecības projektu vērtēšanas komisijā aizpilda pētniecības projekta individuālās vērtēšanas lapas pēc sadarbības partnera projekta izskatīšanas un diskusijām, katram projektam atsevišķi. Projektu apstiprināšana vai noraidīšana notiek, apkopojot visu projektu atlases padomes locekļu vērtējumus, ar balsu vairākumu.
Lēmumu par komercdarbības atbalsta piešķiršanu sadarbības partnera pētniecības projektam pieņem Centrālā finanšu un līgumu aģentūra.
 

	Atbilstības noteikumiem pamatojums

	Atbilstoši MK noteikumu 2.7.punktam, pētniecības projektu vērtēšanas komisija ir konsultatīva komisija, kuru izveidojis finansējuma saņēmējs FBMTKC, lai veiktu visu attiecīgajā projektu iesniegumu atlasē iesniegto pētniecības projektu vērtēšanu.

Pēc sadarbības partnera pētniecības projekta iesnieguma iesniegšanas tiks izveidota pētniecības projektu vērtēšanas komisija, izvēloties sekojošus komisijas dalībniekus atklātā uzsaukumā vai veicot tirgus izpēti, ja tiek veikts iepirkums un slēgts uzņēmuma līgums, un pārliecinoties par interešu konflikta, korupcijas un krāpšanas neesību:
1. vismaz vienu nozares komersanta vai atzītu lauksaimniecības pakalpojumu kooperatīvo sabiedrību pārstāvi, kurš ieguvis augstāko izglītību attiecīgajā nozarē vai augstāko izglītību un vismaz piecu gadu darba pieredzi attiecīgajā nozarē;
2. nozares ministrijas pārstāvi.

Nepieciešamības gadījumā projektu vērtēšanas komisijā var tikt iekļauti arī sekojoši dalībnieki:
1. pētniecības un zināšanu izplatīšanas organizāciju pārstāvjus, kuri ieguvuši maģistra vai zinātņu doktora grādu attiecīgajā nozarē;
2. citu nozaru kompetences centru, sadarbības tīklu, asociāciju vai citu organizāciju pārstāvjus;
3. zinātniskā virziena vadītājus.

Pēc nozares ministrijas priekšlikuma pētniecības projektu vērtēšanā iesaista starptautiskos vai vietējos ekspertus. Par eksperta iesaisti pētniecības projekta vērtēšanā lemj finansējuma saņēmējs. Eksperta vērtējumu pievieno pētniecības projektu vērtēšanas komisijas veiktajiem vērtējumiem, finansējuma saņēmējs pētniecības projekta vērtējumus iesniedz aģentūrā, un aģentūra pieņem lēmumu par komercdarbības atbalsta piešķiršanu.


	Ekspertu piesaistes apraksts

	Ja nepieciešams, FBMTKC pirms pētniecības projekta gala noslēguma pārskata iesniegšanas aģentūrā var iesaistīt ārējos ekspertus, lai gūtu pārliecību, ka veiktie ieguldījumi ir bijuši lietderīgi un pamatoti pētniecības projekta rezultātu sasniegšanā.
Ieteikt iesaistīt ārējo ekspertu pētniecības projektu un gala noslēguma pārskatu vērtēšanā, ja nepieciešams ir tiesīga arī Pētniecības projektu vērtēšanas komisija. Lēmumu par eksperta iesaisti pieņem finansējuma saņēmējs FBMTKC.
Pētniecības projektu vērtēšanas komisija, projekta rezultātu sasniegšanā konstatējot riskus, kas saistīti ar neieguldīto finansējumu vai neīstenotām plānotajām aktivitātēm, izvērtē nepieciešamību un iesaka FBMTKC  ārējo ekspertu iesaisti, lai pirms pētniecības projektu noslēguma maksājuma veikšanas izvērtētu pētniecības projektu rezultātus un pārliecinātos, ka veiktie ieguldījumi ir bijuši lietderīgi un pamatoti.
Nepieciešamības gadījuma nozares ministrija ir tiesīga izteikt  priekšlikumu pētniecības projektu vērtēšanā iesaistīt starptautiskos vai vietējos ekspertus. Par eksperta iesaisti pētniecības projekta vērtēšanā lemj finansējuma saņēmējs. Eksperta vērtējumu pievieno pētniecības projektu vērtēšanas komisijas veiktajiem vērtējumiem, finansējuma saņēmējs pētniecības projekta vērtējumus iesniedz aģentūrā, un aģentūra pieņem lēmumu par komercdarbības atbalsta piešķiršanu.


	3. Plānotā viedās specializācijas ilgtermiņa stratēģijas joma 
(apraksta izvēlēto viedās specializācijas ilgtermiņa stratēģijas jomu un tās apakšjomas, paredzot īstenot starpnozaru projektus)

	Biomedicīna, medicīnas tehnoloģijas, farmācija ir Latvijai nozīmīga starptautiski atpazīstama un konkurētspējīga pētniecības joma ar bagātām vēsturiskām tradīcijām, augstu zinātnisko izcilību un rūpnieciskās inovācijas potenciālu. Tematiski jomas pētījumi Latvijā aptver gan tradicionālo augstas kvalitātes bioloģisko pētniecību, gan klīnisko izpēti, gan pieaugošā apmērā digitalizēto veselības aprūpi.

“Biomedicīna, medicīnas tehnoloģijas, farmācija” jomas attīstība ir cieši saistīta ar globālajiem procesiem, t.sk., novecošanos, mobilitāti, klimata pārmaiņu vadību, kuros nozīmīgu lomu ieņem spēja noteikt likumsakarības, analizējot datu masīvus un parasto un lielo datu apstrādes tehnoloģiju sinerģiju veidošana. Šajā kontekstā Latvijai ir būtiski saprast, kuras no potenciālajām Biomedicīnas nišām ir attīstāmas ar RIS3 instrumentiem, kā arī - kāds ir optimālais atbalsts pievienotās vērtības pieaugumam tradicionālajās farmācijas un veselības aprūpes pakalpojumu nozarēs. 

Farmācijas, biomedicīnas un medicīnas tehnoloģiju kompetences centra (turpmāk tekstā FBMTKC) pamata darbības joma ir Biomedicīna, medicīnas tehnoloģijas, farmācija. 

Jomas pārstāvji ir saimnieciskās darbības veicēji, pētnieciskās organizācijas, zināšanu izplatīšanas organizācijas (t.sk. augstākās izglītības iestādes). 
Farmācija un kosmētikas rūpniecība ir ķīmijas sektora apakšnozares, kuras apvieno galvenais mērķis – cilvēku labklājības un veselības palielināšana. Arī medicīnisko ierīču nozarei ir līdzīgs mērķis. Tāpēc produktu efektivitāte un drošība ir galvenie faktori, kas ietekmē šo nozaru attīstību.
Pateicoties vēsturiskām tradīcijām, Latvijai ir spēcīgs ražošanas pamats farmācijas nozarē. Padomju laikos 25% no visām zāļu tehnoloģijām tika izstrādāta tieši Latvijā, kā arī bija ražots katrs ceturtais medicīniskais preparāts PSRS tirgum. Šobrīd P&A notiek šādās jomās: 
· aktīvo farmaceitisko vielu sintēze;
· mikrobioloģiskā sintēze, tai skaitā vīrusu līdzīgās daļiņas; 
· radifarmaceitisko preparātu sintēze;
· virusoloģija;
· bioorganiskā ķīmija;
· molekulārā bioloģija; 
· ģenētika; 
· biotehnoloģija; 
· gatavo zāļu formu izstrāde, tai skaitā zāļu transportformas;
· biomedicīna;
· biofarmācija; 
· magnētiskā bioloģija un citas. 

Farmācija ietver zāļu pētniecību, izstrādi, ražošanu, standartizāciju, kvalitātes kontroli, reģistrēšanu un izplatīšanu. Šī nozare arī iegūst, ražo, apstrādā, attīra un iepako aktīvās farmaceitiskās vielas medicīnai un veterinārijai. Farmaceitisku ražošanu veido divi posmi. Pirmais ir aktīvās farmaceitiskās vielas jeb ingredienta ražošana, kurā notiek pirmapstrāde vai ražošana. Otrajā posmā aktīvo zāļu vielas pārvērš par ārstniecībā izmantojamiem gatavajam zāļu formām (medikamentiem).
Farmaceitiskos izstrādājumus var iedalīt trīs grupas: 
· patentēti medikamenti, ko pārdod tikai pret recepti (oriģināli recepšu medikamenti); 
· vispārējie standarta medikamenti ar vispāratzītu sastāvu, kurus pārdod tikai pret recepti un kuri var būt uzrādīti nozares standarta rokasgrāmatās (pēcpatenta recepšu medikamenti); 
· medikamenti, ko pārdod brīvā tirdzniecībā bez receptēm (bezrecepšu medikamenti un uztura bagātinātāji).

Medicīnisko ierīču tirgus ir piecreiz mazāks nekā farmācijas. Vairāki farmācijas uzņēmumi ražo ne tikai farmaceitiskās pamatvielas un medikamentus, bet arī medicīniskās ierīces. Tāpēc šie tirgi ir ļoti saistīti, un bieži vien to tendences arī ir līdzīgas.

RIS3 jomas “Biomedicīna, medicīnas tehnoloģijas, farmācija” ekosistēmas misija ir Latviju padarīt par Eiropā vadošu inovāciju un pētniecības vidi biomedicīnas, medicīnas tehnoloģiju un farmācijas jomā, attīstot tādus virzienus kā līdz šim neatrisinātās medicīnas vajadzības (mikrobu rezistence, retas slimības, reti sastopams vēzis, neirodeģeneratīvās slimības), aktīvo farmaceitisko vielu ražošanas procesa modernizācija un zaļāka ražošana (plūsmas ķīmija, elektroķīmija, automatizācija), bioterapijas (šūnu un gēnu terapija, antivielu konjugāti, mRNS vakcīnas) un pozicionējot digitalizāciju kā horizontālo prioritāti visai jomai, kā arī sadarbību starp pētniecības organizācijām, medicīnas iestādēm un komersantiem, veicinot standartizētu lielo datu uzkrāšanu, apmaiņu un analīzi.
Lai sasniegtu izvirzīto misiju, esošajā vidē ir nepietiekami attīstīti zinātnes un inovāciju virzieni, t.sk. zāļu transporta formas, AFV iegūšanas zaļās tehnoloģijas, biofarmaceitisko produktu ražošanas tehnoloģijas, audu inženierija un biomateriāli, kas būtu jāuzlabo. 

Lai veicinātu jomas izvirzītās misijas sasniegšanu, Farmācijas, biomedicīnas un medicīnas tehnoloģiju un kompetences centrā tiks veikti pētījumi divos pētniecības virzienos:
· Biofarmācija, biomedicīna, medicīnas tehnoloģijas, biotehnoloģija – diagnostiskās, ārstēšanas, telemedicīnas un mākslīgā intelekta pielietošanas medicīnas tehnoloģiju pētniecībā un izstrādē, tai skaitā pētot šūnu un gēnu aktivācijas procesus jaunu medicīnisko produktu izstrādei, esošu zāļu pētniecība izmantojot biotehnoloģijas metodes, 
· Farmācija (oriģinālzāles un patentbrīvās zāles), dabas vielu zāles, organiskā ķīmija, kosmētika – aktīvo farmaceitisko vielu izpēte, jaunu oriģinālu zāļu piegādes (transportformu) tehnoloģiju izstrāde, jaunu patentbrīvo medikamentu izstrāde, jaunu uztura bagātinātāju un kosmētikas produktu izstrāde, pielietojot Ziemeļeiropas augu aktīvo vielu ekstraktus un to biotehnoloģiskas (fermentācijas) modificēšanas tehnoloģijas, atbilstoši funkcionālās kosmētikas nozares tendencēm dažādos pasaules reģionos. 
Izvēlētie pētniecības virzieni cieši korelē ar Latvijas uzņēmumu patreizējām specializācijas nišām un ļaus palielināt ieņēmumus no jau apgūtiem tirgiem un virzīties uz jaunām produktu grupām, kas domātas jauniem līdz šim neapgūtiem tirgiem. Vienlaicīgi izvēlētās nišas labi korelē ar zāļu globālā tirgus attīstības tendencēm. 
Jomas komersantu pieredze pētniecības un inovāciju pakalpojumu izmantošanā rezultējusies komerciālos rezultātos, kas ļauj turpināt pētīt gan Latvijas un ZiemeļEiropas augu dabas vielas, gan meklēt jaunu kosmētikas līdzekļu piedevas, tāpat kā attīstīt un paplašināt sintētisko zāļu patentbrīvo medikamentu portfolio eksportējošos zāļu ražošanas uzņēmumos. 

Attiecībā uz biotehnoloģiski iegūtajām zālēm, neskatoties uz to ka to ka globālā tirgus izaugsmes perspektīva arī ir ļoti perspektīva, Latvijas zāļu ražotāju izredzes ir visumā ierobežotas, jo Latvijas zinātniskais potenciāls ne industriālo producentu celmu izstrādē un mērogošanā, ne GMP klases down-stream procesing (hromatogrāfiskā attīrīšana līdz farmakopejas prasībām) nav pietiekošas, lai nodrošinātu konkurētspējīgu tehnoloģisko priekšrocību “sarkanās biotehnoloģijas” produktu jeb biofarmaceitisko preparātu konkurētspējīgu izstrādi, laika un izmaksu ziņā. Ļoti skrupulozā ES likumdošana biotehnoloģisko pēcpatenta zāļu (biosimilars) jomā, nosaka to, ka Rietumeiropā pasūtīta biopharmaceutical izstrādes budžeta cena būs no 5-10 milj EUR.
Līdz ar to Kompetences centrā tiks attīstītas biotehnoloģiskās metodes, lai “zaļinātu” aktīvo farmaceitisko vielu ražošanas tehnoloģijas, kā arī, lai tās pielietotu jaunu kosmētikas produktu izstrādei, pielietojot Ziemeļeiropas augu aktīvo vielu ekstraktus un to biotehnoloģiskas (fermentācijas) modificēšanas tehnoloģijas, atbilstoši funkcionālās kosmētikas nozares tendencēm dažādos pasaules reģionos.

[bookmark: _Hlk530227430][bookmark: _Hlk529893554]FBMTKC pētījumu ietvaros tiks īstenoti starpnozaru projekti. FBMTKC ietvaros uzmanība tiks pievērsta sekojošām nozarēm: 
1. Informācijas un komunikācijas tehnoloģijas (t.sk. NACE 62, 63 2 red.);
2. Bioekonomikas uzņēmumi, izejvielu audzētāji, ražotāji, piegādātāji (NACE 01, 02 2 red.);
3. Ķīmisko vielu nozares uzņēmumi (t.sk. NACE 20 red.);
4. Mehatronika, t.sk., elektronisko (t.sk. medicīnisko un optisko) iekārtu ražošana, medicīnas nozares instrumentu ražošana, (NACE 26, 32.5 2 red.);
5. Citi profesionālie, zinātniskie un tehniskie pakalpojumi, t.sk. veselības aprūpe un aizsardzība (piem., NACE 71.12, 71.2, 72, 73, NACE 86.10 2 red. u.c);
6. Loģistika un piegāde (t.sk. NACE 52.10, 46.46 2 red.);
7. Vides aizsardzība un attīrīšana (t.sk. NACE 37 2 red).
Informācijas un komunikāciju tehnoloģijām ir izteikta horizontāla ietekme, kas var veicināt tautsaimniecības transformāciju uz augstākas pievienotās vērtības produkcijas ražošanu. Pielietojot informācijas un komunikācijas tehnoloģiju risinājumus, var efektīvi risināt ražošanas tehnoloģisko procesu efektivitātes jautājumus, nodrošināt kvalitatīvus un datorizētus monitoringa risinājumus, veicināt resursu izlietošanas uzskaites, sagādes un piegādes procesu datorizēšanu. Lai veicinātu attiecīgās nozares piesaistīšanu, ir paredzama sadarbības attīstīšana ar attiecīgajām nozares asociācijām, klasteriem, klasteru apvienībām (piemēram, LIKTA, IT klasteris utt.), kā arī individuāla attiecīgo nozaru saimnieciskās darbības veicēju uzrunāšana.

Digitalizācijas jomā - būtiski veidot atbalsta, sadarbības un koordinācijas sistēmu, kura sekmē jaunu, uz lietotāju centrētu produktu, pakalpojumu un risinājumu attīstīšanu, kas sniedz pienesumu resursefektivitātes, dekarbonizācijas un enerģētiskās drošības mērķu sasniegšanai, kā arī uzņēmējdarbības energoefektivitātes uzlabošanai, modernizācijai un konkurētspējas paaugstināšanai. Digitālajiem risinājumiem ir jāspēj veicināt nozares uzņēmumu transformāciju uz augstāku pievienoto vērtību un lielāku resursefektivitāti, tostarp nodrošinot nozares uzņēmumu procesu digitalizāciju, sekmējot ilgtspējīgu ekonomisko attīstību. 

Bioekonomikas uzņēmumi, izejvielu audzētāji, ražotāji, piegādātāji – starpnozaru sadarbības stiprināšana ar šiem uzņēmumiem ir nepieciešama, lai nodrošinātu labāku un piemērotāku vietējo izejvielu piegādi, samazinot šādu izejvielu importa nepieciešamību. Šādu sadarbības iespēju attīstība jau daļēji notiek gan ar attiecīgās jomas zinātnisko institūciju starpniecību (piemēram, LLU, BIOR, OSI u.c.), gan ar atsevišķu nozaru sadarbības iniciatīvām un tiks stiprināta kompetences centra ietvaros. 

Ķīmisko vielu pārstrādes un ražošanas uzņēmumiem ir nozīme, piemēram, biotehnoloģisko ķīmiskās apstrādes risinājumu, t.sk. iepakojums (zāļu iekapsulēšana) izstrāde. Ņemot vērā to, ka ķīmijas pārstrādes uzņēmumi ir uzskatāmi par vidēji augsto tehnoloģiju nozaru pārstāvjiem, sadarbības stiprināšanai ir nozīme arī, veicinot FBTMKC ieguldījumu Latvijas Viedās specializācijas stratēģijas mērķa vērtību sasniegšanā. 

[bookmark: _Hlk530052944]Elektronikas ražošanai (t.sk. medicīniskās un optiskās iekārtas) ir raksturīga augsta pievienotā vērtība, līdz ar to sadarbības veicināšana ar šo nozari ir būtiska, lai nodrošinātu ilgtspējīgus un inovatīvus tehnoloģiskus risinājumus medicīnas iekārtās pacientu apkalpošanas punktos (point of care, POC), optisko un elektronisko iekārtu risinājumus farmācijas biotehnoloģiju jomās, t.sk. zāļu testēšanas un laboratorisko izmeklējumu vajadzībām utt. Lai veicinātu attiecīgās nozares piesaistīšanu, ir plānots arī turpmāk attīstīt sadarbību ar attiecīgajām nozares asociācijām, klasteriem, klasteru apvienībām (piemēram, LEEA, LETERA u.tml.), kā arī individuāli uzrunāt attiecīgās jomas saimnieciskās darbības veicējus. 

Citi profesionālie, zinātniskie un tehniskie pakalpojumi, t.sk. veselības aprūpe un aizsardzība, paredz plašāku sadarbību ar farmācijas, medicīnas un biotehnoloģiju jomas pētniecības iestādēm Latvijā un ārpus tās, kā arī nozarēm, kas veicinātu jomas uzņēmumu konkurētspējas paaugstināšanas iespējas starptautiskajā mērogā, uzlabojot to prasmes eksportspējīgu inovatīvu tehnoloģiju radīšanā un attīstīšanā (tai skaitā eko-tehnoloģiju un jaunu šķirņu pirmproduktu radīšanā). Piemēram, ņemot vērā ilgstošo pētniecības ciklu un sarežģīto nozares normatīvo regulējumu, viens no būtiskiem elementiem ir šādu pētniecības organizāciju esošā pieredze un uzticamība. Sadarbība ar šo nozaru pārstāvjiem tiks meklēta gan ar Latvijā esošo citu kompetences centru starpniecību, gan caur nozares starptautisko profesionālu uzņēmumu sadarbības tīkliem.

Loģistikas nozare var tik uztverta plašāka mērogā (ņemot vērā visus sagādes un gatavās produkcijas vērtības ķēdes elementus) vai šaurākā mērogā (koncentrējoties uz noliktavas un uzglabāšanas darbībām). Efektīvs loģistikas pieprasījums skar eko-tehnoloģisku produktu ražotājus, kā arī visus farmācijas un citus biotehnoloģijās balstītu produktu ražotājus. Starpnozaru ciešāka sadarbība var veicināt jomas ražojošo nozaru efektivitātes un konkurētspējas jautājumu risināšanu. Lai veicinātu attiecīgās nozares piesaistīšanu, ir plānots arī turpmāk attīstīt sadarbību ar attiecīgajām nozares asociācijām, klasteriem, klasteru apvienībām (piemēram, Latvijas Loģistikas asociāciju u.tml.), kā arī individuāli uzrunāt attiecīgās jomas saimnieciskās darbības veicējus.

Vides projekti, īpaši farmācijas jomā, pārbaudot zāļu ražošanas un ekoloģisko ietekmi (īpaši uz notekūdeņiem) kļūst arvien būtiskāki un tiks arī iekļauti KC starpnozaru projektu ietvaros. Tiks veidotas sadarbības ar attiecīgas jomas organizācijām un asociācijām, kā arī veicināta šādu interešu veidošana KC dalībnieku vidū. 


	4. Pētniecības virzieni 
(apraksta plānotos pētniecības virzienus, norādot īsu kopsavilkumu, galvenās aktivitātes, plānotos rezultātus)

	Pētniecības virziens
	Plānotā pētniecības virziena kopsavilkums
	Galvenās aktivitātes
	Plānotie rezultāti

	Biofarmācija, biomedicīna, medicīnas tehnoloģijas, biotehnoloģija;
	Pētniecības virzienu nišas aprakstītas 3.punktā “Plānotā viedās specializācijas ilgtermiņa stratēģijas joma”
	Rūpnieciskie pētījumi, eksperimentālās izstrādes un tehniski ekonomiskās priekšizpētes
	Īstenoti 6 projekti, ietverot vismaz 4 Rūpnieciskos pētījumus, 4 eksperimentālās izstrādes un vienu tehniski ekonomisko priekšizpēti.

	Farmācija (oriģinālzāles un patentbrīvās zāles), dabas vielu zāles, organiskā ķīmija, kosmētika.

	Pētniecības virzienu nišas aprakstītas 3.punktā “Plānotā viedās specializācijas ilgtermiņa stratēģijas joma”
	Rūpnieciskie pētījumi, eksperimentālās izstrādes un tehniski ekonomiskās priekšizpētes
	

	5. Ekosistēmas attīstība 
(raksturo sadarbību par viedās specializācijas stratēģijas jomas attīstību ar citiem finansējuma saņēmējiem un institūcijām)

	FBTMKC ir un tiek paredzēta arī turpmāka sadarbība ar līdzīgām organizācijām tādām kā nozarei aktuālie klasteri (piemēram, Latvijas dzīvības zinātņu nozares klasteris), klasteru apvienības, nozaru asociācijas (piemēram, Latvijas ķīmijas un farmācijas uzņēmumu asociācija LAĶĪFA, Latvijas Patentbrīvo medikamentu asociācija, Starptautisko inovatīvo farmaceitisko firmu asociācija, ārstu biedrības u. tml.) un citām jomas attīstības tendences ietekmējošām organizācijām (piemēram, Farmācijas un biomedicīnas VNPC u.c.); kā arī veiks šādu organizāciju un starpnozaru sadarbības iespēju regulāru apzināšanu. Sadarbības paplašināšana ir paredzēta gan Latvijā, gan starptautiskā mērogā.

Starptautiskajā mērogā ir plānoti sekojoši galvenie pētniecisko un inovāciju sadarbību veicinošie virzieni:
· Piedalīšanās programmā IPCEI-Health (Important Projects of Common European Interest), kurā tiks veicināti 3-4 ĒS valstu komercuzņēmumu pētnieciskā sadarbība sekojošās Eiropas Veselības aizsardzības sistēmas vājo jomu stiprināšanai:
· Aktīvo farmaceitisko vielu un gatavo zāļu formu ražošanas tehnoloģiju “zaļināšana” un inovācijas;
· Reto slimību zāles (angl. orphan drugs) un antimikrobiālās rezistences zāles;
· Šūnu un gēnu terapijas, ieskaitot ražošanas tehnoloģijas.
· KC sadarbības partneru un projektu veicēju iepazīstināšana ar Baltic Biomaterials Centre of Excelence ( http://bbcentre.eu) kapacitātēm un pētījumu virzieniem, ar mērķi iniciēt zāļu ilgstošas piegādes  jeb depo formulāciju izstrādes projektus Latvijas farmācijas uzņēmumos, balstoties uz BBCE zinātnieku pieredzi biomateriālu pielietošanā.
· KC sadarbības partneru un projektu veicēju iepazīstināšana ar topošo Biopharmaceuticals Research Centre (saīsināti BioReCent) projektu, ar mērķi iniciēt biofarmaceitisko zāļu izstrādes projektus Latvijas farmācijas uzņēmumos sadarbībā ar OSI un BMC, kas ir BioReCent iniciatori. Pirmās tēmas varētu būt medicīnā izmantojami proteīni, kas tiek iegūti no dzīvām bioloģiskām sistēmām (mikroorganismiem, šūnām, dzīvniekiem vai augiem) ar biotehnoloģijas metožu (“gēnu inženierijas” vai hibridomu tehnoloģijas) palīdzību.
· KC sadarbības partneru un projektu veicēju iepazīstināšana ar RIS3 jomas “Biomedicīna, medicīnas tehnoloģijas, farmācija partnerībām  un dalību Eiropas līmeņa iniciatīvās:
Latvijas biomedicīnas pētniecības organizācijas ir plaši pārstāvētas starptautiskos sadarbības tīklos. Latvija ir vairāku Eiropas pētniecības infrastruktūras konsorciju (European Research Infrastructure Consortium, ERIC) – EU-OPENSCREEN, BBMRI, EATRIS, MIRRI, INSTRUCT – dalībniece, tādējādi nodrošinot mūsu valsts zinātnieku piekļuvi visaugstākā līmeņa pētniecības iekārtām un veicinot iesaistīšanos starptautiskos pētniecības projektos. Latvija piedalās arī Eiropas Savienības valstu iniciatīvā “1+Million Genomes”. “1+Million Genomes” iniciatīvas būtība ir uzlabot slimību profilaksi, nodrošinot plašāku iespēju personalizētai, uz indivīda raksturīgām genotipa un fenotipa iezīmēm mērķētu ārstēšanas stratēģiju un veicināt jaunu pētījumu attīstību genomikas jomā. Viens no iniciatīvas pamatuzdevumiem ir izveidot Eiropas datu infrastruktūru genoma datiem un ieviest vienotu, drošu un ētikas aspektiem atbilstošu reglamentējumu datu pieejai un lietošanas nosacījumiem. Pētniecības organizācijas (OSI) ir pārstāvētas arī ERA4TB konsorcijā, kā mērķis ir attīstīt jaunas tuberkulozes ārstēšanas metodes, t.sk. jaunas zāļu vielas. Latvija ir arī viens no iniciatoriem un starptautiskajam MMHP projektam. 
Latvija aktīvi piedalās Eiropas Komisijas izvirzītajā Vēža misijā, kuras ietvaros tiks veicināta izpratne par vēzi, uzlabotas novēršanas un skrīninga metodes, tiks strādāts pie agrīnākas diagnozes un optimizētas aprūpes iespējām, kā arī vēža pacientu dzīves kvalitātes uzlabošanas ārstniecības laikā un pēc tās. Izaicinājums būs misijas rezultātu vienlīdzīga pieejamība visiem Latvijas iedzīvotājiem, kā arī pētniecības un izglītības integrācija veselības aprūpes sistēmā, kas ir noteiktas par Vēža misijas prioritātēm. Šobrīd Latvijā tiek realizēts ES Tehniskā atbalsta instrumenta finansēts projekts, lai sniegtu ieteikumus par to, kā šos Vēža misijas definētos uzdevumus Latvijā varētu labāk sasniegt. Biomateriālu un audu inženierijas materiālu attīstības jomā Latvija ir vadošais partneris Eiropas savienības aktivitātē “Widening participation and spreading excellence”, kuras ietvaros Latvijā izveidots “Baltijas Biomateriālu Ekselences centrs” jaunu produktu, inovāciju un pētniecības kapacitātes attīstībai.
Rīgas Stradiņa universitāte ir dalībniece Eiropas partnerībā ķīmisko vielu radīto risku novērtēšanai (Partnership for the Assessment of Risks from Chemicals - PARC), kas ir Horizon Europe līdzfinansēts projekts. Mērķis ir uzlabot zināšanas par ķīmiskajām vielām, lai labāk aizsargātu cilvēku veselību un vidi. 
Latvija piedalās arī tādu Eiropas līmeņa iniciatīvu pirmajos soļos kā Eiropas partnerība veselības un aprūpes sistēmu pārveidošanai (European Partnership on Transforming Health and Care Systems (THCS)) un ERA4HEALTH (Fostering a European Research Area for Health Research). THCS partnerības mērķis ir veicināt pāreju uz ilgtspējīgākām, noturīgākām, inovatīvākām un kvalitatīvākām uz cilvēkiem vērstām veselības un aprūpes sistēmām. ERA4HEALTH būs instrumentāla platforma elastīgo kopīgo pētniecības programmu plānošanai, efektīvi koordinējot lielāko daļu šo finansēšanas organizāciju, tostarp lielāko daļu mazāko ES pētniecības finansētāju.

FBTMKC aktuālā informācija tiks regulāri publicēta mājaslapā www.fbmtkc.lv un komunicēta dalībniekiem kompetences centra projektu vērtēšanas komisiju sanāksmju laikā.
[bookmark: _Hlk530050979][bookmark: _Hlk530050396]Dalība (t.sk. organizatoriskā darbība) nozarei aktuālos vietēja līmeņa pasākumos kā nozares asociāciju, Ekonomikas ministrijas, LTRK, nozares uzņēmumu un augstākās izglītības iestāžu organizētajos vietējas un starptautiskas nozīmes pasākumos, piemēram, LAĶĪFA organizētās konferences, RSU medicīnas nozares ikgadējās konferences u.tml. Dalība starptautiskās nozīmes jomas pasākumos, t.sk. pasākumi citu ES fondu aktivitāšu un programmu ietvaros. Tāpat sadarbības partneri saņems informatīvo atbalstu par paredzamām starptautiskām izstādēm un to apmeklēšanas iespējām, kas veicinātu jaunas starptautiskas sadarbības un zināšanu pārneses iespējas. 
Tiks paplašināta starpnozaru sadarbība, padziļinot kontaktus ar aktuālo nozaru asociācijām IT jomas klasteri un IKT jomas asociācijām, Viedo materiālu kompetences centru u.c. Tiks stiprināta un padziļināta sadarbība ar zinātniskajām institūcijām, kas specializējas daudzveidīgās Zināšanu ietilpīgas bioekonomikas jomās, biotehnoloģijās un ķīmiskajā apstrādē (t.sk. OSI, BMC, LU Bioloģijas fakultāte, KĶI, Inovatīvo biomedicīnas tehnoloģiju institūts u. tml.). 


	6. Plānotais pētniecības īstenošanas periods

	Sākuma datums (dd/mm/gggg)
	01.10.2024.

	Beigu datums (dd/mm/gggg)
	31.12.2027.

	7. Sadarbības nodrošināšana ar sadarbības partneriem projekta ietvaros 
(Īsi apraksta, kā plāno piesaistīt sadarbības partnerus. Jaunu sadarbību veidošana, to galvenie izvēles faktori, apraksta plānotās darbības sadarbības veicināšanai ar viedās specializācijas ilgtermiņa stratēģijas jomas pārstāvjiem)

	Atbilstoši MK noteikumu 36. punktam, pēc projekta iesnieguma iesniegšanas, sadarbības partneru piesaistei FBMTKC organizēs atklātu projektu iesniegumu atlasi, publicējot oficiālajā izdevumā "Latvijas Vēstnesis" un FBMTKC tīmekļvietnē informāciju par pētniecības projektu iesniegumu atlases izsludināšanu, pagarināšanu, pārtraukšanu vai izbeigšanu, pievienojot saiti uz pētniecības projektu vērtēšanas kritērijiem. Sākotnējam pētniecības projektu iesniegumu iesniegšanai FBMTKC noteiks termiņu, kas nav īsāks par vienu mēnesi.
Paredzēts, ka projekta īstenošanas laikā FBMTKC organizēs vairākus uzsaukumus, katram atklātam uzsaukumam veidojot savu pētniecības projektu vērtēšanas komisiju.

Kompetences centra darbības ietvaros plānots sekmēt sadarbību starp uzņēmumiem visā piegādes ķēdes garumā, lai nodrošinātu koordinētu rīcību izvirzīto mērķu sasniegšanai. 

Galvenie instrumenti, lai panāktu ciešāku sadarbību starp zinātniskajām institūcijām un komersantiem, ir komunikācijas kanālu, tajā skaitā klātienes tikšanos kvalitātes uzlabošana, lai iegūtu ērtu un izmantojamu informāciju ne tikai par pieteiktajiem projektiem, bet arī citām P&A aktivitātēm, kuras veic sadarbības partneri.

Regulārā sadarbība (satikšanās un komunikācija) pētniecības projektu atlases un vērtēšanas procesa laikā nodrošina labāku informācijas apmaiņu starp industrijas pārstāvjiem un pētniecības iestāžu pārstāvjiem, veidojot to izpratni par svarīgiem nozares attīstības jautājumiem, t.i., kas ir aktuāls tirgū un varētu tikt komerciāli izmantots. Tāpat tādējādi veidojas neformālās saites, lai apmainītos ar informāciju par plānotajiem pētniecības virzieniem, kuri varētu būt komercializējami tikai pēc vairākiem gadiem. 

Gatavojot atskaites, Kompetences centra ietvaros paredzams dalīties ar nozares un pētnieku kopīgi veiktajiem pētījumiem, to pētījumu tēmām, galvenajām atziņām un jaunākajiem industrijas sasniegumiem ārpus Latvijas. Šo zināšanu iegūšana un akumulēšana ļaus uzturēt FBMTKC dalībnieku konkurētspēju, piemēram, nodrošinās saimnieciskās darbības veicējus ar informāciju precīzāku lēmumus par dažādu nozares un starpnozaru projektu turpmāko attīstības gaitu. 

FBMTKC ir apzinājis nozīmīgākos pētniecības pārstāvjus un to galvenās kompetences biomedicīnas, medicīnas tehnoloģiju, farmācija jomā. Sniedzot šo informāciju nozares komersantiem caur asociācijām, kā arī klātienes tikšanās, tiks veicināta sadarbība pētniecības jomā starp zinātniskajām institūcijām un nozares komersantiem. 
Biomedicīnas, medicīnas tehnoloģiju un farmācijas jomas pētniecības kompetence ir koncentrēta Rīgā: Latvijas Universitātē, Rīgas Stradiņa universitātē, Rīgas Tehniskajā Universitātē, Latvijas Organiskās sintēzes institūtā,  Latvijas Biomedicīnas pētījumu un studiju centrā, LU Cietvielu fizikas institūtā un Valsts zinātniskajā institūtā “BIOR”
Klīniskā pētniecība tiek veikta arī trīs Rīgā esošās slimnīcās – P.Stradiņa Klīniskajā universitātes slimnīcā, Rīgas Austrumu Klīniskajā universitātes slimnīcā, Bērnu Klīniskajā universitātes slimnīcā.

Nozares galvenā specializācijas jomas ir aktīvās farmaceitiskās vielas un oriģinālās un patentbrīvās gatavās zāļu formas, t.sk. sterilās gatavās zāļu formas. Šajā jomā galvenās pētniecības kompetences ir medikamentu (zāļu formu) un ķīmijas tehnoloģiju izstrādē, jaunu zāļu atklāšanā un attīstībā kā arī vakcīnu izstrādē, izmantojot vīrusveidīgo daļiņu tehnoloģijas. Latvijā ir attīstīta arī medicīnas tehnoloģiju nozare, kuru pārstāv gan Latvijas uzņēmumi, gan starptautisku konglomerātu meitas uzņēmumi. Par šīs jomas specialitātēm var uzskatīt onkoloģiju, sirds un asinsvadu saslimšanas, centrālās nervu sistēmas saslimšanas, infekcijas slimības (ieskaitot tās, kur tiek pielietoti antimikrobiālie līdzekļi), diabētu un politraumas. Vispārējās nozares intereses ir precīzijas un personalizētā medicīna, ģenētika, biomarķieru un mikrobioma pētniecība, jaunu diagnostisko metožu izstrāde, vēža profilakse un ārstniecība, zāļu atklāšana un attīstība, patentbrīvo medikamentu un aktīvo farmaceitisko vielu ražošanas tehnoloģiju izstrāde jaunu produktu ieviešanai ražošanā, vīrusveidīgo daļiņu vakcīnas, biomateriāli un inovatīvu telemedicīnas risinājumu radīšana. 
Aktuāli virzieni nozarei ir arī biofarmaceitisko preparātu izstrāde un agrīnu fāžu klīnisko pētījumu centra attīstīšana, kur šobrīd nav neviena nopietna dalībnieka ne pētniecības, ne tautsaimniecības sektorā.

FBMTKC apņemas īstenot apstiprināto projektu kā stratēģiski svarīgu projektu, ne retāk kā reizi sešos mēnešos ievietojot savā tīmekļvietnē aktuālo informāciju par projekta īstenošanas gaitu un nodrošinot informācijas un publicitātes pasākumus saskaņā ar regulas 2021/241 34. pantu un Eiropas Komisijas un Latvijas Republikas Atveseļošanas fonda finansēšanas nolīguma 10. pantu, nodrošinot ne mazāk kā vienu informatīvu pasākumu (konferenci, semināru vai cita veida informatīvu pasākumu).


	8. Plānotie rezultāti
(identificē plānotos rezultātus saskaņā ar MK noteikumiem un apraksta, kā plāno sasniegt rezultātus)

	Farmācijas, biomedicīnas un medicīnas tehnoloģiju kompetences centra projekta mērķis ir finansējuma pieejamības nodrošināšana komersantu digitālajai transformācijai, tai skaitā mūsdienīgu automatizācijas, robotizācijas un darba kontroles rīku ieviešana ražotnē, piesaistot privāto līdzfinansējumu inovāciju ieviešanā.
Projekta ietvaros sasniedzamie rādītāji:
1. mērķi:
· līdz 2024. gada 30. jūnijam apstiprināti 2 pētniecības projekti;
· līdz 2026. gada 30. jūnijam apstiprināti 6 pētniecības projekti;
· līdz 2026. gada 30. jūnijam piesaistīts privātais finansējums 607 500 euro apmērā;
2. uzraudzības rādītāji:
· līdz 2025. gada 31. decembrim piesaistīts privātais finansējums 486 000 euro apmērā;
· līdz 2024. gada 31. decembrim piesaistīts privātais finansējums 303 750 euro apmērā;
· līdz 2025. gada 30. jūnijam apstiprināti 4 pētniecības projekti.
3. kopējie rādītāji:
· komersanti, kas saņem atbalstu digitālo produktu, pakalpojumu un lietojumprogrammu izstrādei vai ieviešanai:
· komersanti, kurus atbalsta, lai izstrādātu digitālās tehnoloģijas un risinājumus;
· komersanti, kurus atbalsta, lai pieņemtu digitālos risinājumus savu pakalpojumu, produktu vai procesu pārveidošanai;
· atbalstītie komersanti (sīkie (mikro), mazie, vidējie un lielie).

Rezultātu sasniegšanas plānu skatīt iepriekš aprakstītajā punktā “Plānotās darbības mērķi“ un “Plānotās darbības apraksts”.


	9. Ilgtspēja 
(Apraksta ilgtspējas vīziju par turpmāko attīstību pēc plānošanas perioda beigām, skaidrojot šādus aspektus: iesaiste normatīvo aktu izstrādē, privātā finansējuma piesaiste, iesaiste citos Eiropas Savienības fondu projektos).

	Projekta īstenošanas laikā, kā arī pēc projekta īstenošanas, FBMTKC sniegs priekšlikumus viedās specializācijas ilgtermiņa stratēģijas pilnveidošanā un darbības plāna precizēšanā.

FBMTKC  kā rūpniecisko inovāciju organizēšanas un veicināšanas platforma nodrošina pēctecību, kā arī zināšanu un kompetenču pārņemšanu no iepriekšējā periodā gūtās pieredzes. Tiek īstenota FBMTKC atbilstīgo jomu kompetenču akumulēšana un nodrošināti ilgtermiņa uzturēšanas pasākumi, ņemot vērā, ka FBMTKC ir sadarbības platforma starp komersantiem un pētniecības un zināšanu izplatīšanas organizācijām (zinātniskajām institūcijām). Lai nodrošinātu Kompetences centrā īstenoto projektu ilgtspēju, tiks ievērots horizontālais princips “Ilgtspējīga attīstība” (t.sk. ekoinovatīvu tehnoloģiju ieviešana un attīstība), kā arī piedomāts pie starpnozaru un starptautiskās sadarbības  zināšanu efektīvai pārnesei, akumulēšanai un inovāciju stimulēšanai. Arī dalībnieku atlases procesā tiks pievērsta pastiprināta pētījumu projektu ilgtspējai, tādējādi veicinot kvalitatīva privātā līdzfinansējuma piesaisti Kompetences centra ilgtspējas nodrošināšanai. Tiks veikts ilgtspējas rādītāju monitorings.
Kompetences centra ilgtspējas jautājumus var sadalīt sekojošās komponentēs:
Kompetences centra, kā sadarbības platformas ilgtspēja:
Sadarbības platformas ilgtspēja neatkarīgi no juridiskās vienības ietvara;
Sadarbības platformas ilgtspēja konkrētas juridiskās vienības ietvaros;
Kompetences centra ietekme uz tautsaimniecības konkurētspēju un šīs ietekmes noturīgums;
Tirgus spēlētāju uzvedības maiņa Kompetences centra ietekmē un šīs uzvedības maiņas noturīgums;
Sadarbības noturīgums;
P&A&I ieguldījumu noturīgums;
Produktu groza regulāras atjaunošanas un zināšanu ietilpības noturīgums;
Ilgtermiņa plānošanas procedūru un kultūras noturīgums.
Kompetences centrā veikto pētījumu rezultātu ietekme uz konkurētspēju, šo pētījumu rezultātu, produktu prototipu dzīves cikls;
Kompetences centrā veikto pētījumu akumulēšana un uzturēšana ilgtermiņā.

Kompetences centra, kā konkrētas juridiskas personas ilgtspēja ir jautājums, kas pamatā saistīts ar juridiskā ietvara ierobežojumiem. Konkrēti, Kompetences centra juridiskā forma ir Sabiedrība ar Ierobežotu Atbildību, kuru regulē komerclikums. No Kompetences centra viedokļa ierobežojumi, ko nosaka Sabiedrības ar Ierobežotu atbildību forma, ir būtiski, lai būtu pamatoti, konkrētajā gadījumā, veidot jaunu juridisko personu paralēli saglabājot iepriekšējo, lai ne tikai faktiski, bet arī formāli nodrošinātu iepriekšējās juridiskās personas ietvaros radīto rezultātu ilgtspēju plānotajā termiņā. Proti, pamata problēma ir tāda, ka Komerclikums neparedz efektīvu mehānismu, lai Sabiedrības daļas pārņemtu no tādiem dibinātājiem, kuriem nav intereses, spēju, vēlmes realizēt rūpniecisko pētījumu projektus vai piedalīties Kompetences centra darbībā, ja šie dibinātāji nevēlas šīs daļas nodot. Rezultātā Kompetences centrā ir virkne dibinātāju, kuru intereses kādā brīdī atšķiras no Kompetences centra mērķiem, vai kuri atrodas maksātnespējas situācijā. Kompetences centrs plāno veikt juridisko analīzi, lai vidējā termiņā izvērtētu citu juridisku risinājumu, sadarbības platformas labākai juridiskās vienības ilgtspējai, līdzsvarojot Kompetences centra vajadzības ar saprātīgu un iespējami vienkāršu pārvaldības modeli.
Atrisinot juridiskos ierobežojumus, Kompetences centrs, kā sadarbības platforma var turpināt darbību arī kā juridiska vienība, turpinot piesaistīt privāto un publisko finansējumu, konkurētspējas celšanai vajadzīgu pētījumu veikšanai.

Kompetences centrs var nostiprināt sadarbības modeļus starp Komercsabiedrībām un Pētniecības Organizācijām. Jebkuras sadarbības atslēga ir abpusējs izdevīgums un savstarpējā  uzticēšanās. Uzticēšanos vislabāk veido veiksmīgi īstenoti, kopīgi  projekti. Kompetences centrā ir pierādījies, ka Kompetences centrs var būt noteicošais stimuls un platforma pirmās sadarbības uzsākšanai, kas ir izšķirošs solis uzticības izveidošanai. Pēc pirmā sekmīgā projekta sadarbība var turpināties arī bez Kompetences centra līdzdalības, kas ir būtisks ilgtspējas rādītājs. Ņemot vērā to, ka visas puses ir tīklotas, šīs iegūtās uzticības efekti ir jūtami arī plašākā mērogā. T.i. arī iesaistīto komercsabiedrību partneri un pētniecības organizāciju partneri ir atvērtāki sadarbībai kopīgos projektos.

Kompetences centra ietekmi uz tautsaimniecības ilgtspēju nosaka tas, cik pozitīvs efekts uz Sadarbības partneru konkurētspēju un peļņu ir Kompetences centrā veiktajiem pētījumiem, t.i. ilgtspējas pamatā ir Sadarbības partneru finansiāls pamatojums turpināt pētījumus, orientēt savu saimniecisko darbību uz augstākas zināšanu ietilpības produktiem un attīstīt jaunus produktus, tai skaitā tikai par privāto finansējumu. Kompetences centrs nevar tieši kontrolēt Komercsabiedrību darbību un lēmumu pieņemšanu, tomēr ar projektu atlases kritērijiem, tas var būtiski stimulēt ilgtspējīgu iznākumu. Ilgtspēju var palielināt, nodrošinot, ka atbalstu saņem Sadarbības partneri un tādi projekti, kuri ticami ilgtermiņā spēs sekmīgi komercializēt jaunos produktus un pelnīt no projekta rezultātiem. 
Tāpēc saistībā ar Kompetences centra ilgtspēju Projektu atlases padome, izvērtējot projektu, atbild uz sekojošu jautājumu - Vai uzņēmuma finanšu kapacitāte ļauj uzturēt rezultātus un gūt komerciālu labumu no pētījuma rezultātiem?
Eksperti izskata projektu kā atbildes uz sekojošiem pakārtotiem jautājumiem:
Vai uzņēmumam pieaugs apgrozījums, nodarbināto skaits?
Vai uzņēmums turpinās ieguldīt P&A? Vai tas ir ticami?
Vai produkts nonāks tirgū? Kad?
Vai rezultāts var novest pie kopīgas vai atsevišķas zinātniskās publikācijas?
Vai produkts vai tehnoloģija ticami var tikt licencēts citiem komersantiem vai patentēts ar starptautisku patentu?

Gan izvērtējot projektus, gan arī pēc projektu īstenošanas tiek papildus ņemti vērā arī projekta iznākuma rādītāji. Pēc pētniecības projekta pabeigšanas FBMTKC iesniegs aģentūrā pētniecības projekta rezultātu apkopojumu par sekojošiem rādītājiem:
1. publiskais finansējums un privātās investīcijas, kas papildina komercdarbības atbalstu inovācijām vai pētniecības projektiem (euro):
1.1. pētniecības un attīstības izdevumu apjoms – publiskais finansējums (euro);
1.2. pētniecības un attīstības izdevumu apjoms – privātās investīcijas (euro);
2. jaunradīto produktu, pakalpojumu un tehnoloģiju skaits komersantos pēc atbalsta saņemšanas:
2.1. jaunradītie produkti (skaits);
2.2. jaunradītās tehnoloģijas (skaits);
2.3. jaunradītie pakalpojumi (skaits);
3. pētniecības projekti, kas ietver sadarbību starp komersantiem un pētniecības un zināšanu izplatīšanas organizācijām (skaits);
4. izveidotās jaunās darba vietas ar pētniecības projektu īstenošanu (skaits);
5. jaunradīto darba vietu atalgojuma apmērs projekta ietvaros (euro);
6. komersantu papildu ieguldījumi (euro) pētniecībā un attīstībā ārpus pētniecības projekta īstenošanas;
7. piesaistītais ārvalstu finansējums (euro) (no starptautiskajām pētniecības programmām vai ārvalstu partneriem) pētniecībai uzņēmējdarbības sektorā;
8. komersanta noslēgtie licences līgumi (skaits) par pētniecības projekta īstenošanas rezultātā radītā intelektuālā īpašuma komercializēšanu;
9. komersanta neto apgrozījums (euro) no pētniecības projekta rezultāta ieviešanas saimnieciskajā darbībā vai komercializēšanas;
10. pētniecības projektos iesaistīto doktorantu un doktoru skaits:
10.1. zinātniskais personāls (skaits):
10.1.1. zinātniskais personāls – jaunie zinātnieki (skaits);
10.1.2. zinātniskais personāls – maģistranti (skaits);
10.1.3. zinātniskais personāls – doktoranti un doktora grāda pretendenti (skaits);
10.2. zinātniskais personāls (pilna laika ekvivalents):
10.2.1. zinātniskais personāls – jaunie zinātnieki (pilna laika ekvivalents);
10.2.2. zinātniskais personāls – maģistranti (pilna laika ekvivalents);
10.2.3. zinātniskais personāls – doktoranti un doktora grāda pretendenti (pilna laika ekvivalents);
10.3. zinātnes tehniskais personāls (skaits):
10.3.1. zinātnes tehniskais personāls – jaunie zinātnieki (skaits);
10.3.2. zinātnes tehniskais personāls – maģistranti (skaits);
10.3.3. zinātnes tehniskais personāls – doktoranti un doktora grāda pretendenti (skaits);
10.4. zinātnes tehniskais personāls (pilna laika ekvivalents):
10.4.1. zinātnes tehniskais personāls – jaunie zinātnieki (pilna laika ekvivalents);
10.4.2. zinātnes tehniskais personāls – maģistranti (pilna laika ekvivalents);
10.4.3. zinātnes tehniskais personāls – doktoranti un doktora grāda pretendenti (pilna laika ekvivalents);
11. zinātnisko publikāciju skaits;
12. projekta ietvaros jaunradīto produktu, pakalpojumu vai tehnoloģiju neto apgrozījums (euro) salīdzinājumā ar pirmo projekta īstenošanas gadu;
13. projekta ietvaros jaunradīto produktu, pakalpojumu vai tehnoloģiju eksports (euro) salīdzinājumā ar pirmo projekta īstenošanas gadu;
14. ārējie izdevumi pētniecības darbiem, kas pasūtīti citās iestādēs, uzņēmumos, organizācijās (pētniecības un attīstības izdevumu apjoms, euro);
15. kapitālizdevumi – ēkas, iekārtas, intelektuālā īpašuma tiesības, datoru programmatūra (pētniecības un attīstības izdevumu apjoms, euro);
16. radītie rūpnieciskā īpašuma objekti (skaits):
16.1. radītie rūpnieciskā īpašuma objekti – patents un patentu pieteikumi (skaits);
16.2. radītie rūpnieciskā īpašuma objekti – augu šķirne (skaits);
16.3. radītie rūpnieciskā īpašuma objekti – reģistrēts dizainparaugs (skaits);
16.4. radītie rūpnieciskā īpašuma objekti – pusvadītāja izstrādājums vai tā pieteikums (skaits);
16.5. radītie rūpnieciskā īpašuma objekti – preču zīme (ieskaitot kolektīvās zīmes) un sertifikācijas zīme (skaits).

Saņemot pozitīvu atbildi uz šiem jautājumiem, būtiski tiek samazināti riski saistībā ar pētniecības projekta ilgtspēju, kas nodrošina arī ticamāku paša kompetences centra mērķa sasniegšanas iespējamību, kā arī ilgtspēju.

Kompetences centra vīzija par privātā līdzfinansējuma piesaisti:
FBMTKC Projektu vērtēšanas komisijas uzstādījums  ir dot priekšroku projektiem, kam ir augstāks eksperimentālo izstrāžu īpatsvars, tādējādi nodrošinot pēc iespējas lielāku privātā līdzfinansējuma apmēru. 
Projektu atlases procesā tiek verificēts projektu īstenotāju un to īstenoto projektu ilgtspējīgas finansēšanas potenciāls. Novērtēšana tiek veikta, izmantojot konkrētus nozares un mikrolīmeņa kritērijus: piemēram, uzņēmuma dalība un sekmīgi realizēti pētniecības projekti iepriekšējos KC programmās, uzņēmumu pašu pētniecības kapacitāte (savas laboratorijas), komercializācijas un eksportspējas pieredze un līdz ar to veiksmīgs jaunu ideju attīstīšanas potenciāls, esošie uzņēmējdarbības attīstības un finansiālās stabilitātes rādītāji; kāds ir šāda uzņēmuma nozares potenciāls; visbeidzot tiek skatīti jaunuzņēmumi ar perspektīvu ideju potenciālu. Visu šo kritēriju kopums dod iespēju paredzēt potenciālo Sadarbības partneru, projektu īstenotāju, iespējas un potenciālu arī turpmāk finansēt pētniecības projektu gaitā iegūtos rezultātus, kā arī citas idejas ārpus Kompetences centra, tādējādi palielinot privātā sektora ieguldījumus P&A.




